Selva Speaking: 2011

செர்ரி புளிப்பை - அவள்
சிலிர்த்து மூடும் உதடு கவ்வி,
இனிப்பைத் தேடி சுவைக்கப் பிடிக்கும்.
உம்மன்சாண்டிக்கும், ஜெயலலிதாவுக்கும் ஒரு கேள்வி
முல்லைப் பெரியாறு அணை விவகாரத்தில் தவறு யார் பக்கம் இதன் முடிவு என்ன என்பதை நாம் தமிழராக அல்ல, மலையாளிகளை எதிர்க்கிறவராக யோசிக்க நிர்ப்பந்திக்கப்படுகிறோம். கேரள அரசும் இதே தந்திரத்தை பயன்படுத்துகிறது. இது மிகவும் மோசமான, குள்ளநரித்தனமான அரசு தந்திரம்.
கடந்த ஒரு வாரமாக கேள்விப்படும் செய்திகள் எதுவுமே நல்லதற்கல்ல. தமிழக கேரள எல்லைகளில் சர்வசாதாரணமாக மாற்று மாநிலத்தாரின் உடமைகள் அடித்து நொறுக்கப்படுகின்றன. அப்பாவி மக்கள், பெண்கள் குழந்தைகள் உட்பட அனைவரும் ஓட ஓட விரட்டப்படுகிறார்கள். பள்ளிகளும், கல்லூரிகளும் மூடப்படுகின்றன. கடைகள் அடைக்கப்படுகின்றன. போக்குவரத்து முடங்குகிறது. ரயில் மறிக்கப்படுகிறது. 25,000ம் பேர் ஒன்றாக அணி திரள்கிறார்கள். அவர்களை போர்வையாக வைத்துக்கொண்டு ஒரு கும்பல் மாற்று மாநிலத்தவர் மீது கல்லெறிகிறது, அடித்து நொறுக்குகிறது.
இதை தட்டிக் கேட்க வேண்டிய போலீசார் கையை கட்டிக் கொண்டு வேடிக்கை பார்க்கிறார்கள். நான்காவது தூண் என்று வர்ணித்துக் கொள்ளும் மீடியாக்களோ, இந்த ரௌடிகளின் அட்டகாசத்தை மொழி உணர்வாகவும், மாநில உணர்வாகவும் உயர்த்திப் பிடிக்கின்றன.
 எங்கே இருந்து வந்தது இந்த திடீர் விரோதம் பிரச்சனையை தீர்க்க திராணியில்லாத அரசுகள் மக்களை தூண்டிவிட்டு வேடிக்கை பார்க்கின்றன. தங்களது இயலாமையை மறைக்க மக்களை மோதிக் கொள்ள வைக்கின்றன. மக்களும் ஆட்டு மந்தைகளைப் போல, அரசின் இந்த விபரீத தந்திரங்கள் புரியாமல் அணி திரள்கிறார்கள். உடனே எதிர்கட்சிகள் பதறிவிட்டன. மக்கள் விலைவாசி பிரச்சனை, அடிப்படை வசதிக் குறைவு பிரச்சனைகளை மறந்து அரசாங்கத்தை ஆதரிக்க ஆரம்பித்துவிடுவார்களோ என்ற பதற்றத்தில், தாங்களும் உண்ணாவிரதம், போராட்டம், அணிவகுப்பு என்று தங்கள் பங்குக்கு மக்களை தூண்டிவிடுகிறார்கள்.
இதைச் செய்யாதே என்று கண்டிப்பாகச் சொல்ல இந்த அரசாங்கங்களுக்கு நாதி இல்லை (ஏனென்றால் மறைமுகமாக தூண்டிவிடுவதே அரசும், அரசியல்கட்சிகளும்தான்). நான் இதைச் செய்ய மாட்டேன், என்று சிந்தித்து முடிவெடுக்கும் அறிவும் அந்த கும்பலுக்கு இல்லை. (ஏனென்றால் அரசாங்கமே அனுமதிக்கிற ஒரு அராஜகத்தை அனுபவிக்கும் ஆசை)
உம்மன்சாண்டிக்கும், ஜெயலலிதாவுக்கும் ஒரு கேள்வி. மனிதாபிமானங்களையும், மக்கள் ஒற்றுமையையும் சீர்குலைத்துவிட்டு, விரோதங்கள், கோரமாக இளிக்கும்போது, நீங்கள் என்ன சாதித்துவிட முடியும் என நினைக்கிறீர்கள்
நீங்கள் முல்லைப்பெரியாறு அணைப் பிரச்சனையை தீர்ப்பது இருக்கட்டும். ஓவ்வொரு கேரள தமிழனும், தமிழக மலையாளியும், பயமின்றி இரவில் தூங்க நினைக்கின்றான். உங்களால் அதற்கு உத்திரவாதம் தர முடியுமா முடியாது என்றால், பதவியை விட்டு ஓடுங்கள்.
எங்களுக்கு எங்கள் பக்கத்து வீட்டுக்காரர்களை பார்த்துக் கொள்ளத் தெரியும். அவர்கள் மலையாளியாக இருந்தாலும், தமிழராக இருந்தாலும்.
அதனால் இதழோடு இதழ் பதித்து
என் தொலை பேசி எண்களை குறித்து வைத்தேன்.
என் விரல்கள் உலவிய கன்னங்களிலும்
அவள் இதழ்களில் என் இதழ்களின்
ரஜினி - (அனைவருக்கும் பிடித்த) முரண்பாடுகளின் மூட்டை
எனக்கு குளிர் பிடிக்கும், இசை பிடிக்கும், நீலம் பிடிக்கும், பறவைகள் பிடிக்கும், குழந்தைகள் பிடிக்கும் என்பது போல, இரஜினியையும் பிடிக்கும்.
30 வருடங்களாக, இந்த மனிதன் நடித்த படங்களும், செய்திகளும் எனக்குள் ஒரு கிளர்ச்சியை ஏற்படுத்துகின்றன. சில நேரம் சே.. இதென்ன தனி மனித நேசிப்பு என்று அறிவு ஒதுக்கித் தள்ள முயற்சித்தாலும், மீண்டும் ரஜினி என்ற பெயர் காந்தமாக ஈர்த்துக் கொண்டே இருக்கிறது.
டிவி, ரேடியோ, பத்திரிகைகள் என ஊடகங்கள் உருவாக்கி வைத்திருக்கும் ஒரு மிகை பிம்பம் என்று விமர்சனங்கள் வந்து கொண்டே இருக்கின்றன. ஆனால் 30 வருடங்களுக்கு மேலாக ஒரு பிம்பம் அப்படியே நிலைத்து நிற்பதும், மேலும் விசுவரூபம் எடுப்பதும், ஒதுக்கித் தள்ள நினைப்பவர்களையும், அது பற்றி தொடர்ந்து பேச வைக்கிறது.
 ரஜினிக்கு அரசியல் ஆசை இருக்கிறதா ரஜினிக்கு அரசியல் ஆசை இல்லையா ரஜினிக்கு அரசியல் ஆசை இல்லையா ரஜனி பழைய தலைமுறையா
நீங்கள் இதில் எந்தக் கேள்வியைக் கேட்டாலும் என் பதில் ஆம் என்பதுதான். ரஜினி என்கிற பலமான பிரமாண்ட பிம்பத்தை இரசிக்கிறவர்கள், அவருடைய முரண்பாடுகள் மிக்க நிஜ வாழ்வையும் ஏற்றுக் கொள்கிறார்கள் என்பதுதான் விசித்திரம்.
பாபாவின் தோல்வியும், எந்திரனின் வெற்றியும் ஒரே அளவு பரபரப்பாகிறது. புகை, குடி என்ற அவரின் குறையும், ஆன்மீகம், யோகா என்ற ஒழுக்கமும், ஒரே விகிதத்தில் ஏற்கப்படுகிறது.
பலமும் பலவீனமும் கலந்த அவர், முரண்பாடுகளின் மூட்டை. ஆனாலும் அவரைப் பிடிப்பவர்களின் எண்ணிக்கை அதிகரித்துக் கொண்டே இருக்கிறது. சுட்டி டிவி குழந்தைகள் முதல் என்டிடிவி பெரிசுகள் வரை, எல்லோரையும் ஈர்க்கிறார்.
ஏன் என்று காரணம் தேடுவதை விட, இரசிப்பது எளிதாக இருக்கிறது. அதனால் தான் நான் ரஜினி இரசிகனாக இருக்கிறேன்.
ஹேப்பி பர்த்டே தலைவா... உங்க அடுத்த படம் எப்போ
(இன்னும் எத்தனை வருடங்கள் ஆனாலும் இதே கேள்விதான்)
Labels: சிந்திப்போம், சினிமா, ரஜினி
இரண்டு மாதங்களுக்கு முன்பு, நண்பர் ஒருவர் டிஸ்கவரி புக் பேலசுக்கு வா என்றார். வந்தேன். ஆனால் அவர் வரவில்லை. அரை மணி காத்திருந்து, ஒரு டீ குடித்து வீடு திரும்ப முடிவெடுத்தபோது,. வணக்கம் தலைவரே என்று நண்பர் கேபிள் சங்கரின் குரல். அவ்வளவுதான், தொடர்ந்து நான்ஸ்டாப் டாக்கிங். வாய் வலித்தாலும் பரவாயில்லை, கால் வலிக்கக் கூடாது என நண்பர் வேடியப்பன் (டி.பு.பே) சேர் போட்டுத் தரும்போது, எனக்கு சுரேகா அறிமுகமானார்.
ஊர் கதையெல்லாம் பேசி, சொந்தக் கதை பேசும்போது, கேபிள் பிளாகில் எழுதிய சிறுகதைகள் பற்றி பேச்சு வந்தது. குறிப்பாக பிரியாணி என்ற சிறு கதையைப் பற்றி சுரேகா மிகவும் சிலாகித்தார். ரொம்ப டச்சிங்கா இருந்தது, படிச்சவுடனே கண்ணு கலங்கிடுச்சு என்றார்.
சுரேகாவின் அந்த விமர்சனம் என் மனதிலேயே தங்கிவிட்டது. அதனால் கதையை படிக்காமலேயே அடுத்த குறும்படத்திற்கான கதை, கேபிளின் பிரியாணிதான் என்று தீர்மானித்தேன். அடுத்த சில நாட்களில் கேபிள் கதையை அனுப்பி வைக்க, நான் திரைக்கதை எழுதினேன். முக்கியமான கதாபாத்திரத்தில் டிவிட்டர் நண்பர்(@iamkarki) நடிக்க உற்சாகமான டீம் உருவானது. பிரியாணி என்ற டைட்டிலுடன் ஆரம்பித்த ரிகர்சல், மனசு என்ற புது டைட்டிலுடன் நிறைவுற்றது.
என்னைப் பொறத்தவரையில், நான் வேலைசெய்யும் புராஜக்டுகளில், இசைக்காக மிகவும் மெனக்கெடுவேன். சும்மா இசை, ஏதோ ஒரு டிராக் என்பதில் எனக்கு எப்போதும் திருப்தி இல்லை. நண்பர் இசையமைப்பளார் விவேக் நாராயணிடம் கதையை விவரித்தேன். (பிரியாணி)உணவு இந்தக் கதையில் பிரதானமாக இருப்பதால், பசி தொடர்புடைய ஸ்ரீஇராகத்தில் பிண்ணனி இசை அமைத்து தந்தார். எனக்கு மிகவும் பிடித்தது. உங்களுக்கும் பிடிக்கிறதா என்று கேட்டுச் சொல்லுங்கள்.
தீம் மியூசிக் - 1
தீம் மியூசிக் - 2
இசை உருவாகிற கணங்கள் மிகவும் அற்புதமாக இருக்கும். அதுவும் இரண்டு மேதைகள் ஒன்றாக இணைகிறபோது பரவசம்... பரவசம்... பரவசம்.
காற்றில் வரும் கீதமே பாடலுக்கு உருகாதவர் இருக்க முடியாது. அது இளையராஜாவின் மாஸ்டர் பீஸ். அந்தப் பாடல் உருவாகும் விதத்தை கேளுங்கள். ராஜா மெட்டமைக்க, வாலி வார்த்தைகள் கொடுக்க, ஒரு குழந்தையின் ஜனனம் போல, விவரிக்க முடியாத ஒரு உன்னதத்தை உணர்வீர்கள்.
Labels: இசை, இளையராஜா, குறும்படம், சினிமா
ஹிந்தில தபாங் என்றால், தமிழில்ல ஒஸ்தியாம்லே.. சரியான போங்கு. டிரையலரில் ச்சுட்டே போடுவேன் என்றார் சிம்பு. சொன்னதைச் செய்ஞ்சுட்டாருல்லே.. படம் பாத்த அவ்ளவு பேரும் காலிலே..
டர்ட்டி பிக்சரில் வித்யாபாலன் தமிழில் பேசுவதைப் பார்க்க கோயம்பேடு ரோகிணி காம்ப்ளசுக்குள் நுழைந்தோம். கருவாட்டு வாடையுடன் காத்திருந்த போது நண்பர் கணேஷ் டிக்கெட் வாங்கி வந்துவிட்டார். காரை பார்க் பண்ணிவிட்டு வந்த ஜெயராஜ், கார் பார்க்கிங்ல போட் நிக்குது சார் என்றார். இது மீன் மார்கெட்டா, தியேட்டரா என்று சந்தேகித்துக் கொண்டிருக்கும்போது, திமு திமுவென்று டாஸ்மாக் வாசனையுடன் கூட்டம். நண்பர் கணேஷ் திடீரென அலறினார். ஐயையோ 3 டிக்கெட்டுக்கு பதில் ரெண்டுதான் வாங்கினேன். இப்ப என்ன பண்றது என்று பதறிக் கொண்டே மீண்டும் வரிசைக்கு ஓடினார். 5 நிமிடம் கழித்து புன்னகையுடன் வந்தார். அண்ணே ஒரு ட்விஸ்ட். டர்ட்டி பிக்சர் கான்சலாம். அதுக்கு பதிலா ஒஸ்தி டிக்கெட் கொடுத்துட்டான் என்றார். இதுதான் நான் ஒஸ்தி பார்த்த கதை.
ஒஸ்தியில என்ன கதை என்று நீங்கள் கேட்டுவிட்டால் நான் என்னத்த சொல்ல முடியும். அதனால்தான் ஒஸ்தியை பார்க்கப் போன கதையை நீட்டி முழக்கியிருக்கிறேன்.
Young Super Star என்று தனக்குத் தானே பட்டம் கொடுத்துக் கொண்டிருக்கும் சிம்பு, படம் முழுக்க கவர்ச்சி நடிகைகள் டை்டாக பிளவுஸ் போடுவது போல சட்டை அணிந்து கொண்டு, கூலிங் க்ளாஸ் இருட்டில் திக்குத் தெரியாமல் திரிந்து கொண்டே, திருன்னவேலி ஸ்லாங் பேசிக் கொல்கிறார் (வில்லன்களையும், நம்மையும்).
கடைசியில் ஒரு லே போட்டுவிட்டால் அது திருநெல்வேலி ஸ்லாங் என்பது ஒஸ்தி வசனகர்த்தாவின் கண்டுபிடிப்பு. இசையமைப்பாளர் தமன், கீபோர்டை ஆன் செய்துவிட்டு அதன் மேல் பேப்பர் வெயிட்டை வைத்துவிட்டார் போலிருக்கிறது. நான் ஸ்டாப்பாக டிஜிட்டல் கதறல்கள், காதில் இன்னமும் ஙொய்ங்.
திரும்பவும் ஒரு முறை சொல்றேன். கதையைக் கேட்காதீங்க. ஏன்னா படம் முழுக்க கதாசிரியரும் தூங்கிட்டார், நடுநடுவுல நானும் தூங்கிட்டேன். சாயமுடியாத கிழிந்து போன சேரில், 90 டிகிரி செங்குத்தாக உட்கார்ந்து கொண்டு அவ்வளவாக தூங்க முடியவில்லை, பக்கத்து சீட் டாஸ்மாக்கர் வேறு அவ்வப்போது வாந்தி எஃபக்ட் கொடுத்துக் கொண்டிருந்ததால், பயத்தில் கண் விழித்து சில சீன்களை பார்த்ததன் பலன்தான் இந்த விமர்சனம்.
சந்தானத்துக்கு யங் கவுண்டமணி என்று பட்டம் கொடுத்துவிடலாம். சகட்டு மேனிக்கு எல்லோரையும் வாடா போடா என்கிறார். விட்டால் காமிராவைப் பார்த்து நம்மையும் என்னடா என்பார் போலிருக்கிறது. சிம்பு கேப் விடும்போதெல்லாம் இவர் யாரையாவது கலாய்த்துக் கொண்டே இருக்கிறார்.
இவர்கள் அதிகம் பேசித் தள்ளிவிட்டதால், நாயகி ரிச்சா கங்கோபாத்யாயவிற்கு டயலாக் கட். கிட்டத்தட்ட கிளைமேக்ஸ் வரை, முந்தானையை சரியவிட்டு, இடுப்பை காண்பித்துக் கொண்டே இருக்கிறார். மயக்கம் என்ன படத்துக்கு முன் இது ரிலீஸாகியிருந்தால், ஃபீல்ட் அவுட் ஆகியிருப்பார். பாடல் காட்சிகளில் கூட இவருக்கு பதில் சிம்வுவே ஆடித் தள்ளிவிட்டார் என்பதால், அவ்வப்போது ஃபுல் மேக்கப்பில் முழிப்பதைத் தவிர வேறு வேலை இல்லை.
ரேவதி, நாசர், கணேஷ், ஜித்தன் ரமேஷ், நிழல்கள் ரவி அப்புறம் சரண்யா என்று இன்னும் யார் யாரோ வந்து போகிறார்கள்.
சிக்ஸ் பேக் வைத்துக் கொண்டு மூச்சை உள்ளிழுத்து வெளியே விட்டால், பட்டன்கள் தெறிக்க சட்டை தானாக கழன்று கொள்ளும் என்பதும், டிராக்டரை ஆன் செய்து, புகை கக்கும் எக்ஸாட் பைப்பை வாய்க்குள் சொருகினால் ஆள் காலி என்பதும், ஒஸ்தி நமக்குத் தரும் கிளைமாக்ஸ் மெசேஜ்கள்.
சிம்பு வெறியர்களும், மசாலா பிரியர்களும் மட்டும் இந்தப் படத்தை 30 நிமிடங்கள் பார்க்கலாம்.
சிவாஜி த பாஸ் மாதிரி, ஒஸ்தி த மாஸ் சிம்புவைத் தவிர வில்லன் உட்பட எல்லா கேரக்டர்களும் இந்த வசனத்தை சொல்லிவிட்டுப் போகிறார்கள்.
மாஸ்னா என்னாலே, கொசு கடிக்காம இருக்க தடவுவோமே அந்த ஓடோமாஸாலே..
கடைசியில் டைட்டில் போடும்போது, சிம்பு ஒரு பெரிய சிக்கன் லெக் பீஸை கடிக்கிறார்.
ஒஸ்தி, கடி என்பதை சிம்புவே சிம்பாலிக்காக சொல்லும்போது நான் வேறு தனியாக சொல்லணுமாலே. அன்லிமிட்டெட் கடிலே..
கனிமொழி இனி ஜெயலலிதாவை பின்பற்ற வேண்டும்
கனிமொழி நினைத்தே பார்த்திருக்கமாட்டார். கிட்டத்தட்ட 192 நாட்கள் திஹார் சிறை வாசம். அதுவும் ஊழல் செய்த குற்றச்சாட்டுக்காக. கருணாநிதி போன்ற அரசியல்வாதியின் மகளாக இருப்பதின் சௌகர்யம், அசௌகர்யம் இரண்டையும் ஒரு சேர அனுபவித்திருக்கிறார் கனிமொழி.
அவர் ஜாமீனில்தான் வெளியே வந்திருக்கிறார். இன்னமும் சட்டத்தின் முன்னால் அவர் குற்றம்சாட்டப்பட்டவர்தான். இதிலிருந்து அவர் மீண்டு வருவது ஒரு நெடிய போராட்டமாக இருக்கும். மீண்டு வரமுடியாமலும் போகலாம்.
அவர் சென்னைக்கு வந்திறங்குகிற வேளையில் இரண்டு அரசியல் வதந்திகள் உலவிக் கொண்டிருக்கின்றன. ஒன்று, அவருடைய வருகையை ஒட்டி திமுகவின் கொண்டாட்டங்களை பாதிக்கும் வகையில் ஸ்டாலினை நில அபகரிப்பு வழக்கில் கைது செய்வது. இரண்டு, சென்னை சங்கமம் தொடர்பாக ஒரு வழக்கு பதிவு செய்து கனிமொழியையே கைது செய்வது. முதலாவது வதந்திக்கு முகாந்திரம் அதிகம். இரண்டாவது நடந்தாலும் நடக்கலாம்.
தனது அரசியல் எதிரி கருணாநிதியை பழிவாங்க, ஜெயலலிதாவுக்கு இதை விட நல்ல வாய்ப்பு கிடையாது. இதை கருணாநிதியை விட கனிமொழி நன்றாக உணர வேண்டும். இல்லையென்றால் அவர் நசுக்கப்படுவார். கனிமொழி உடனே என்ன செய்ய வேண்டும்
சென்னை வந்ததும், அப்பாடா என ஓய்வெடுக்காமல் தமிழக அரசியல் கோதாவில் இறங்க வேண்டும். ஜெயலலிதா சார்பில் திமுகவிற்கு எதிராக முடுக்கிவிடப்படும் வழக்குகளையும், நெருக்கடிகளையும் நேரடியாக சந்திக்க வேண்டும்.
கனிமொழி இனி எப்படி இருக்க வேண்டும் இந்தக் கேள்விக்கு விடை ஜெயலலிதாவின் அரசியல் வாழ்க்கைதான் உதாரணம். பெண்ணாக இருந்தாலும், நெருக்கடி வந்த போதெல்லாம், முன் எப்போதையும் விட மேலும் வலிமையுடன் ஜெயலலிதா களம் இறங்கியிருக்கிறார். ஓடி ஒளியவில்லை. அவரையே முன்னுதாரணமாக வைத்துக் கொண்டு, ஜெயலலிதாவை அரசியல் களத்தில் சந்திக்க கனிமொழி தயாராக வேண்டும்.
 என்பதை அவர் தீர்மானிக்கும் நேரம் வந்துவிட்டது. திஹாரிலிருந்து அவருடைய தனி விமானப் பயணம் சென்னையைத் தொடும்போது அவர் இந்தக் கேள்விகளுக்கான விடையுடன் தரையிறங்க வேண்டும்.
அவர் ஒரு வெற்றிகரமான அரசியல்வாதியாக தன்னை முன்னிலைபடுத்திக் கொள்ள இதை விட சிறந்த சந்தர்ப்பம் கிடைக்காது.
காலம் கேள்விகளை மட்டுமே வீசும். பதில் மட்டுமே நாம். உங்கள் பதில் என்ன கனி
Labels: அரசியல், கனிமொழி, ஜெ
இந்த வரியை எழுதிக் கொண்டிருக்கும்போது, பாலை திரைப்படம் திரையரங்குளை விட்டுப் போயிருக்கலாம்.
Canon 5D, 7D ஸ்டில் காமிராக்களை வைத்து, வசதி குறைவான லைட்டிங்கில் படம்பிடித்து, ஒரு லாப்டாப்பில் எடிட் செய்யப்பட்ட படம். அந்த வகையில் இந்தப் படத்துக்கும், அதன் குழுவினருக்கும் பாராட்டுகள்.
கதைக் களம் வித்தியாசமானது. குறிஞ்சி, முல்லை, நெய்தல், மருதம், பாலை என நிலங்கள் வகுக்கப்பட்டு தமிழர்கள் வாழ்ந்த காலத்தில் நடக்கும் கதை. முல்லை நிலத்தில் வசிக்கும் தமிழர்களை, வந்தேறிகள் பாலை நிலத்துக்கு துரத்தியடிக்கிறார்கள். ஓடி ஒளிந்த தமிழர்கள் போரிட்டு மீண்டும் முல்லை நிலத்தை வெல்கிறார்கள்.
அரை மணி நேரம் அல்லது முக்கால் மணி நேரத்தில் சுருக்கமாக சொல்ல வேண்டியதை, இரண்டு மணி நேரத்துக்கு இழு இழு என்று இழுத்துவிட்டார்கள். சம்பவங்களோ, திருப்பங்களோ இல்லாத திரைக்கதை. படம் பார்த்து முடிக்கும்போது அசதியாக இருக்கிறது. மனதில் எதுவுமே தங்கவில்லை.
நாட்டிய நாடகத் தன்மை படம் முழுவதும் இழையோடுகிறது. வெள்ளைத் துண்டுகளும், மலர் கிரீடங்களும்தான் மேக்கப். சில நேரங்களில் ஃபேஷன் ஷோ ராம்ப் வாக் போல இருக்கிறது. குறிப்பாக காயாம்பூ என்கிற பெண் பாத்திரம் தோன்றும்போதெல்லாம் அப்படி இருக்கிறது. அந்தப் பெண் ஈர்க்கிறார். அவர் ஏற்கனவே இரு தமிழ் படங்களில் நடித்திருக்கிறாராமே..
மற்ற நடிகர்களில் எவருடைய முகமும் மனதில் தங்கவில்லை. எல்லோரும் ஒரே மாதிரி வந்து மறைகிறார்கள். தமிழர்களும், வந்தேறிகளும் மோதுகிற காட்சிகளில், இருவருமே ஒரே மாதிரி வெள்ளை துண்டுகளை அணிந்து கொண்டு, இருட்டிலும், மணல் புழுதியிலும் மோதும்போது, யார் யாரை தாக்குகிறார்கள் என்றே புரியவில்லை.
பழந் தமிழர்கள் போர் செய்வதைத் தவிர வேறெதுமே செய்யவில்லையா இவ்வளவு நீளமான படத்தில் தமிழர்களின் மற்ற குணாதிசயங்களையும் கொஞ்சமாவது காட்டியிருக்கலாம்.
இந்தப் படம் தியேட்டர்களை விட்டு போகக் காரணம், சினிமாவை கையில் வைத்திருக்கும் பெரிய பண முதலைகள் என இயக்குனர் சில பேட்டிகளில் குற்றம்சாட்டியிருந்தார்.
சுவாரசியமில்லாத காட்சியமைப்புகள் நிறைந்த பாலையை எவ்வளவு பெரிய பண முதலையும் ஓட வைக்க முடியாது என்பதுதான் என் கருத்து.
வித்தியாசமான படங்கள் எல்லாம், நல்ல படங்கள் அல்ல. - உதாரணம் பாலை.
மயக்கம் என்ன - விமர்சனம்
கமலா தியேட்டரில் படத்தைப் போட்டுவிட்டு கதவுக்கு வெளியே கார்பெண்டருக்கு வேலை கொடுத்துவிடுகிறார்கள். DTS 5.1 ஐயும் மீறி அவர் ரம்பம் போடுகிற சத்தம் உள்ளே வருகிறது. இத்தனைக்கும் நைட் ஷோ
நல்லவேளை படத்தில் ரம்பம் இல்லை. ஆனால் அக்மார்க் செல்வராகவன் பிராண்ட் கோடாலி இருக்கிறது. எடுத்தவுடன் நண்பனின் காதல் பிளக்கப்படுகிறது. நண்பனின் காதலி அறிமுகமான இரண்டாவது காட்சியிலிருந்தே, கொஞ்சம் கொஞ்சமாக எப்படி கதாநாயகனின் காதலியாகிறாள் என்பதுதான் (வழக்கமான) முதல்பாதி.
இரண்டாவது பாதியில் நாயகன் திடீர் மனநோயாளியாக மாறுவதும் வழக்கமான செல்வராகவன் ஸ்டைல்தான். ஒரே மாற்றமாக, இதில் காதலி, மனைவியாகி, நாயகனை அவன் இலட்சியம் நிறைவேற உதவுகிறாள்.
தனுஷ் நன்றாக நடித்திருக்கிறார். ரிச்சா கங்கோபாத்யாய அவருக்கு ஈடு கொடுக்கிறார். கொஞ்சம் தெலுங்கு வாடையடிக்கும் முகம் என்றாலும், பூசினாற் போல இருப்பதால் அம்மணி கோடம்பாக்கத்தில் ஒரு ரவுண்டு வருவார் என நினைக்கிறேன்.
படம் முழுவதும், மாற்றான் மனைவி மற்றும் மாற்றான் காதலியின் மேல் ஆசைப்படுபவர்கள் நிறைந்திருக்கிறார்கள். அவர்கள் நண்பர்களாகவும் இருக்கிறார்கள். திரும்பத் திரும்ப அனைத்துப் படங்களிலும் செல்வராகவனின் இதே பாத்திரப் படைப்புகளால், கோபமாகவும், சலிப்பாகவும் இருக்கிறது.
படம் பார்க்கும்போது, சில காட்சிகள் பிடிக்கிறது. அதுவும் வீடு வந்ததும் மறந்து விடுகிறது. படம் முழுக்க தனுஷ் தயங்கித் தயங்கி காதலிக்கிறார், தயங்கித் தயங்கி போட்டோகிராபராக முன்னேறுகிறார். மயக்கம் என்ன என்பதற்கு பதில் தயக்கம் என்ன என்று டைட்டில் வைத்திருக்கலாம்.
புது தயாரிப்பாளர் (மனைவி) என்பதால் செல்வராகவனிடம் கொஞ்சம் மாற்றம் தெரிகிறது. அடுத்த படத்துக்கு புது உதவியாளர்களுடன் புதிய களத்தை அவர் தேடிப் பிடிக்க வேண்டும்.
அதனால் இதழோடு இதழ் பதித்து
என் தொலை பேசி எண்களை புரிய வைத்தேன்.
சிறு தயாரிப்பாளர்களுக்கு இனி சினிமாவில் இடமில்லை
திரு. செந்தமிழன் இயக்கத்தில் பாலை என்கிற திரைப்படம் பற்றி கேள்விப்பட்டீர்களா
நான் டிரையலர் பார்த்தேன். நிச்சயம் ஈர்க்கிறது. இன்று புதிய தலைமுறை சானலில் படம் பற்றிய சிறு நிகழ்ச்சியை பார்த்தேன். படம் சிறப்பாக இருப்பதாக, பார்த்தவர்களும், திரையுலகைச் சேர்ந்தவர்களும் கூறினார்கள். ஆனால் படத்தை பெரும்பாலானவர்கள் பார்க்க முடியாத சூழல்.
காரணம் . . . பாலை இயக்குனர் திரு. செந்தமிழன் எழுதியுள்ள நீண்ட உருக்கமான கடிதத்தில் இருந்து சில வரிகளை மட்டும் குறிப்பிட்டுள்ளேன்.
‘முகம் தெரியாத உறவுகளுக்கு வணக்கம். ‘பாலை’ என்ற திரைப்படத்தை எழுதி இயக்கியவன் நான். என் பெயர் ம.செந்தமிழன்.‘பாலை’ படத்தில் அதன் நாயகி காயாம்பூ பேசும் வசனங்களில் எனக்கு நெருக்கமானது, ‘பிழைப்போமா அழிவோமா தெரியாது… வாழ்ந்தோம் எனப் பதிவு செய்ய விரும்புகிறோம்’ என்பது. ‘பாலை’ குழுவினர் உங்களிடம் கூற விரும்புவதும் ஏறத்தாழ இதுவே. ‘பாலை படம் தமிழினத்தில் பதிவாகுமா அழிந்து போகுமா தெரியாது… இப்படி ஒரு படம் எடுத்தோம் எனப் பதிவு செய்ய விரும்புகிறோம்.‘
அவருடைய கடிதம் இப்படித்தான் ஆரம்பிக்கிறது.
'தமிழகத்தின் சரி பாதி பகுதிகளில் பாலையைத் திரையிட ஒரு திரை அரங்கு கூட கிடைக்கவில்லை.
இன்றைக்குத் தமிழகத்தில் உள்ள ஆயிரத்து இருநூறு திரையரங்குகளில் சரி பாதியை மிகச் சில படங்கள் ஆக்கிரமித்துக் கொண்டுள்ளன.
ஒவ்வொரு அரங்கத்துக்கும் இலட்சக்கணக்கில் பணம் கொடுக்கப்பட்டு, அவ்வரங்குகளில் வேறு படங்கள் வராமல் பாதுகாக்கப்படுகின்றன'
 சினிமா வெளியீடு ஒரு மிக முக்கியமான மாற்றத்துக்கு உள்ளாகியிருக்கிறது. அனைத்து தியேட்டர்களையும் ஆக்கிரமிக்கும் Umbrella release பாணி, இந்திய சினிமா வியாபாரத்திலும் நுழைந்து விட்டது. ஆனால் இந்த வியாபார முறையினால், எல்லா சிறு தயாரிப்பாளர்களின் படங்களும் இப்படித்தான் சிக்கித் திணறுகின்றன.
வால்மார்ட் வந்தால் எப்படி சிறு வணிகர்கள் காணாமல் போவார்களோ, அது போல இந்த புதிய வியாபாரச் சூழலால் சிறு தயாரிப்பாளர்களும் காணாமல் போகத்தான் வேண்டுமா இந்த சூழலை சிறு தயாரிப்பாளர்கள் எப்படி சமாளித்து எதிர்கொள்வது
சினிமா வியாபார நுணுக்கம் அறிந்தவர்கள் கூறலாம்.
டர்ட்டி பிக்சர் என்ற ஹிந்திப் படத்தில் சில்க் ஸ்மிதாவாகத் தோன்றுகிறார், வித்யா பாலன்.
மீடியாக்கள் சிலிர்த்து எழுந்துவிட்டன. சில்க் உயிருடன் இருந்தபோது, தாங்கள் எழுதிய வக்ரமான கிசுகிசுக்கள், கற்பனையாக புனைந்த செய்திகள் எல்லாவற்றையும் மறந்துவிட்டு, சில்க் ஸ்மிதா ஒரு பெண் என்றும் அவர் அப்பாவி என்றும் திடீரென கண்டுபிடித்திருக்கிறார்கள்.
இந்தக் கரிசனம் கூட சில்க்காக தோன்றுவது வித்யாபாலன் என்பதால்தான். சில்க்கின் வேடத்தில் அனுராதா ஒப்பந்தமாகி இருந்தால், மீடியாக்களின் ரியாக்ஷன் எப்படி இருந்திருக்கும் என்று கற்பனை செய்து பாருங்கள். அதுதான் ஊடகங்களின் உண்மையான கோர முகம்.
சில்க் ஸ்மிதாவின் உயர்வுக்கும், புகழுக்கும், கடைசி காலத்தில் அவர் அனுபவித்த மன அழுத்தங்களுக்கும், மீடியாக்களின் பொறுப்பற்றதனத்துக்கும் பங்கு உண்டு.
இன்று காலை கூட அங்காடித் தெரு புகழ் அஞ்சலி ஒரு பத்திரிகையில் புலம்பியிருந்தார். சில வருடப் போராட்டங்களுக்குப் பின் இப்போதுதான் எனக்கு நல்ல வாய்ப்புகள் கிடைக்க ஆரம்பித்திருக்கின்றன. அதற்குள் நடிகர் ஜெய்யுடன் என்னை இணைத்துப் பேச ஆரம்பித்திருக்கிறார்கள். இது எனக்கு வேதனை அளிக்கிறது என்று கூறியுள்ளார்.
உற்று கவனியுங்கள், அஞ்சலியை புலம்ப வைத்திருப்பது நீங்களோ நானோ அல்ல. அகோரப் பசியுடன் திரியும் பொறுப்பற்ற பத்திரிகைகள்.
ஒரு லிட்டர் சன் லைட்
அரசு கேபிள் வழியாக ஜெயா டிவியில் விலைவாசி ஏற்றத்தை அறிவித்துவிட்டு ஜெயலலிதா ஹெலிகாப்டர் ஏறி பெங்களுரு பறந்துவிட்டார். அவருக்கு அவர் பிரச்சனை.
ஆனால் தமிழகம் முழுவதும் விலைவாசி மற்றும் மின்சாரம் காரணமாக அணுஉலை முதல் அடுக்களை வரை செம ஹாட். இப்படி விலை ஏற்றினால் நாங்க எப்படி வாழறது என்று டாஸ்மாக் தமிழன் முதல் ஐபேட் தமிழன் வரை புலம்ப ஆரம்பிச்சாச்சு.
நேற்று கூட பெங்களுரில் இருந்து ஹெலிபேடில் இறங்கிய கையோடு, தமிழக முதல்வர் மின்கட்டணத்தையும் கன்னா பின்னாவென்று உயர்த்திவிட்டார்.
அரசு எப்பவுமே அப்படித்தான். கஜானா காலி என்ற அறிக்கையுடன் ஓடி மறைந்துவிடும். மக்கள் முதலில் புலம்புவார்கள் பின்னர் அதுவே பழகிப்போய்விடும். இது சாதாரண மக்களின் நிலை. சில அசாதாரணர்கள் இருக்கிறார்கள். கையில் கிடைப்பதை வைத்து தங்களுக்கு வேண்டியதை உருவாக்கிக் கொள்வார்கள்.
கென்யாவில் வாழும் சேரி மக்கள் 2 லிட்டர் தண்ணீர் பாட்டிலை வைத்துக் கொண்டு 60 வாட்ஸ் பல்பை உருவாக்கிக் கொள்கிறார்கள் என்பதை உங்களால் நம்ப முடிகிறதா அணு உலை கிடையாது, சோலார் பேனல் கிடையாது, அனல் மின் அலட்டல்கள் கிடையாது. ஒரே ஒரு இரண்டு லிட்டர் பாட்டில், அதில் நிரப்பப்பட்ட நீர், கொஞ்சம் ப்ளீச்.... அவ்வளவுதான் 60 வாட்ஸ் அளவுக்கு வெளிச்சம் பளிச்.
குடிசைகளின் கூரை வழியாக நீர் நிரப்பப்பட்ட பாட்டில் தொங்கவிடப் படுகிறது. பாதி பாட்டில் கூரைக்கு மேல், மீதி கூரைக்கு உள்ளே, அதாவது வீட்டுக்கு உள்ளே. கூரைக்கு மேல் உள்ள பாட்டில் வழியாக சூரிய ஒளி உள்ளே இறங்குகிறது. அது ஒளிச் சிதறல் காரணமாக உள்ளே இறங்கியதும் வீடு முழுவதும் சிதறுகிறது. சிதறலை அதிகரிக்க, தண்ணீரில் கரைக்கப்பட்ட ப்ளீச் உதவுகிறது. வெளிச்சத்தை மேலும் அதிகப்படுத்திக் காட்ட, நைலான் துணிகள் (சினிமாவில் ரிஃப்ளடக்டர்கள்) போல பயன்படுத்தப்படுகின்றன. இந்த சிம்பிள் செட்டப் வழியாக அந்த பாட்டிலில் 50 முதல் 60 வாட்ஸ் பல்பை போல வெளிச்சம் பெற முடிகிறது. பைசா செலவில்லை, ஷாக் இல்லை, மின்சாரமும் இல்லை, மின்கட்டண மிரட்டலும் இல்லை. ஆனால் அறை முழுக்க வெளிச்சம்.
இரவு நேரத்தில் என்ன செய்வது பௌர்ணமி காலங்களில் பிரச்சனை இல்லை. மற்றபடி விடியும் வரை காத்திருதான்.
தண்ணீர் பாட்டில் பல்பை முதன் முதலில் அறிமுகப்படுத்தியவரின் பெயர் மோஸர். 2002ல் பிரேசில் சேரிகளில் இதை வெற்றிகரமாகப் பயன்படுத்தினார்.
தற்போது Koch Hope என்ற இளைஞர் பட்டாளம் கென்யாவின் இருண்ட சேரிகளில் 100 வீடுகளில் இதை இலவசமாக செய்து தந்திருக்கிறார்கள். மேலும் விரிவுபடுத்த டோனர்களுக்காக காத்திருக்கிறார்கள். இவர்களுடைய திட்டத்திற்குப் பெயர் 'Isang Litrong Liwanag' தமிழல் கூறினால் ஒரு லிட்டர் சன்லைட்‘
சன்லைட் என்ற வார்த்தை தமிழா என்று என் காதை திருகாதீர்கள். ச்ச்ச்சும்மா ஒரு ஸ்டைலுக்காக எழுதினேன். நம்ம ஊர்லயும் இதை யாராவது கொண்டு வாங்கப்பா... அம்மா கரண்ட் சார்ஜையும் ஏத்திட்டாங்களாம்.
இதை வாசித்த பின் க.பாலாஜி -ஒரு யுடியூப் வீடியோ இணைப்பு தந்திருந்தார். அதையும் இந்தப் பதிவில் சேர்த்துக் கொண்டுள்ளேன்
முதல்வர் அவர்களுக்கு ஒரு கடிதம்
உங்கள் மேல் எத்தனை விமர்சனங்கள் இருந்தாலும் உங்களை 'அம்மா' என்றே குறிப்பிடுகின்றோம். அந்த உரிமையில் கேட்கிறேன். தயவு கூர்ந்து அண்ணா நூற்றாண்டு நூலகத்தை இடம் மாற்றவோ, மூடவோ வேண்டாம்.
உலகில் சச்சரவுகள் இல்லாத இடம் என்று எதுவுமே கிடையாது, நூலகங்களைத் தவிர.
நூலகங்களில் மட்டும்தான் வாசிப்பதும், சக மனிதனை நேசிப்பதும் ஒரு சேர நிகழ்கின்றன.
விரைந்து நல்ல முடிவெடுங்கள். உங்களை மேலும் நேசிக்க வாய்ப்பு தாருங்கள்.
Labels: அரசியல், சிந்திப்போம், ஜெ
ஒலித்துக் கொண்டிருந்த தொலை பேசி,
அருகில் விளையாடிக் கொண்டிருந்த குழந்தை - உட்பட
எல்லோரும் எல்லாமும் மறந்து போனது
ஜன்னல் வழியாக வெளியேறும் வரை
ஆப்பிள் வெளியிட்ட (போலி) விண்டோஸ்
அடுத்த வரிக்குச் செல்வதற்கு முன் ஒரு வார்த்தை. இந்தப் பதிவு முழுவதும் பின்வரும் தளத்தில் வெளியான ஒரு கற்பனைச் செய்தியை உண்மை என நினைத்து எழுதப்பட்ட தவறான பதிவு
இதை வாசித்து முடித்தபின் கோபித்துக் கொள்ளப் போகும் ஆப்பிள் நிறுவனத்தார் மற்றும் ஆப்பிள் பயனாளர்களிடம் முன் கூட்டியே என் வருத்தங்களை தெரிவித்துக் கொள்கிறேன் எதற்க்காக இதை குறிப்பிடுகின்றேன் என்றால் இன்று மீடியாக்களை விட வேகமாக சுவையாக, பிளாக்ஸ், டிவிட்டர், ஃபேஸ்புக் போன்ற alternate mediaக்கள் செயல்படுகின்றன. அவற்றில் உறுதி செய்யப்படாத தகவல்களின் அடிப்படையில் பல விவாதங்களும், செய்திகளும் வெளியாகிவிடுகின்றன. அவ்வாறு நிகழ்ந்த தவறுகளில் ஒன்றுதான் இந்தப் பதிவு.
எதற்க்காக பகிரங்கமாக இங்கு ஒப்புக் கொள்கிறேன் என்றால், இன்று பல வலைப்பூக்களுக்கு வாசகர்களிடமும், பத்திரிகைகளிடமும் அங்கீகாரம் கிடைத்திருக்கிறது. இந்த நம்பகத் தன்மை தொடர வேண்டும் என்றால், நாம் மேலும் ஜாக்கிரதையாக, பொறுப்புடன் செயல்பட வேண்டும். கற்பனைச் செய்தியை உண்மை என நம்பி பதிவு எழுதியதற்க்காக மீண்டும் ஒரு முறை வருந்துகிறேன்.
என் தவறை சுட்டிக் காட்டிய நண்பர் ஸ்ரீஜிக்கு நன்றி
முன்னொரு காலத்தில் 24 வரி கருப்புத் திரையில் A> என்ற இரண்டே எழுத்துக்கள் மட்டும் தான் கம்ப்யூட்டர் திரையில் இருக்கும். அதைப் பார்த்து குழம்பி, என்ன செய்வது என சாதரண மக்கள் மிரண்டு கொண்டிருந்த காலத்தில் விண்டோஸ் வந்தது.
கிளிக், டிராக், டிராப் என்ற கான்செப்டுடன் முதன் முதலில் விண்டோஸை அறிமுகப்படுத்தியது பலரும் நினைத்துக் கொண்டிருப்பது போல மைக்ரோசாஃப்ட் அல்ல, ஆப்பிள்.
வறண்ட கமாண்ட் பிராம்ப்டுகள் மட்டும் இருந்த காலத்தில் கம்ப்யூட்டர் என்றால் மக்களுக்கு அலர்ஜியாகத்தான் இருந்தது. ஆனால் விஷிவலாக விண்டோஸ் கான்செப்டை ஆப்பிள் அறிமுகப்படுத்தியபின், அதுவரையில் ஒதுங்கிய பலரும், படத்துடன் காமிக்ஸ் புக் படிக்கிற குதூகலத்துடன் கம்ப்யூட்டரை பயன்படுத்தத் துவங்கினார்கள். ஆனால் அவர்கள் பயன்படுத்த ஆரம்பித்தது ஆப்பிள் கம்ப்யூட்டர்களைத்தான். மைக்ரோசாஃப்டின் டாஸ் அடிப்படையிலான கம்ப்யூட்டர்கள் தங்களது மவுஸை இழக்கத் துவங்கின. அப்போதுதான் பில்கேட்ஸின் விளம்பர மூளை அபாரமாக வேலை செய்தது. கொஞ்சமும் தயங்காமல், ஆப்பிளின் விண்டோஸ் கான்செப்டை திருடி, மாற்றி அதை விட மலிவான விலையில் சந்தையில் இறக்கினார். வியாபாரம் சூடு பிடித்ததும், தொடர்ச்சியான அடுத்தடுத்த பதிப்புகளை(Version) இறக்கினார். நான் படித்த காலத்தில் விண்டோஸ்-98 மிகப் பிரபலம். அதற்குப் பின் விண்டோஸ்-XP நன்றாக இருந்தது எனச் சொல்லலாம். விண்டோஸ் ME, Vista இவையெல்லாம் சொதப்பல். விண்டோஸ்-7 பரவாயில்லை. தற்போது விண்டோஸ் 8 பீட்டா பதிப்பு டவுன்லோடு செய்து கொள்ள கிடைக்கிறது.
பில்கேட்ஸ்ஸின் மைக்ரோசாஃப்ட் நிறுவனம் பெரும்பாலும் அடுத்தவர் கான்செப்டை திருடி மாற்றி தனது பெயரில் வெளியிடுவதைத்தான் இத்தனை வருடங்களும் செய்து வந்திருக்கிறது. பில்கேட்ஸின் ஒரே பலம், அசுரத்தனமான மார்க்கெட்டிங் திறமை. அதனால் விண்டோஸ் கான்செஃப்டை ஆப்பிள் அறிமுகப்படுத்தியிருந்தாலும், ஆப்பிளுக்குரிய பெயர், வியாபாரம் என அனைத்தையும் விண்டோஸ் தட்டிப் பறித்துக் கொண்டுவிட்டது. விண்டோஸ் என்றாலே மைக்ரோசாஃப்டின் பெயர் மட்டுமே ஞாபகம் வருகிற அளவிற்கு செய்துவிட்டது. ஆப்பிளின் பெயரையே மறக்கடிக்க வைத்துவிட்டது. விண்டோஸ்-7ன் வெற்றியைத் தொடர்ந்து விண்டோஸ்-8ஐ செப்டம்பரில் அறிமுகப்படுத்தப் போவதாக சில மாதங்களுக்கு முன் மைக்ரோசாஃப்ட் அறிவித்தது.
ஆனால் ஜீன் மாதமே விண்டோஸ்-8 பீட்டா பதிப்பு இணையத்தில் கிடைக்க ஆரம்பித்தது. இதனால் மைக்ரோசாஃப்டுக்கு அதிர்ச்சி. ஏனென்றால் மைக்ரோசாஃப்டுக்கு தெரியாமலேயே இது இணையத்தில் கிடைத்தது என்பதுதான். திருடனுக்கே திருடன் என்பது போல மைக்ரோசாஃப்ட் இதை யார் செய்திருப்பார்கள் என விழித்துக் கொண்டிருந்தது. கிட்டத்தட்ட திருட்டு விசிடி போன்ற ஒரு சிக்கல். தடுப்பு நடவடிக்கை எடுப்பதற்குள், பலரும் விண்டோஸ்-8 பீட்டாவை டவுன்லோடு செய்து பயன்படுத்த ஆரம்பித்துவிட்டார்கள். இன்ஸ்டால் ஆகும்போது சிக்கல் ஏதுமில்லை என்றாலும், அதற்குப் பின் செம படுத்தல். விண்டோஸ்-8 சந்தைக்கு வரும் முன்பே அதன் பெயர் கெட ஆரம்பித்தது.
இதை யார் செய்திருப்பார்கள் என்று மைக்ரோசாப்ட் துப்புத் துலக்கியதில், முதலில் தெரியவந்த உண்மை என்ன தெரியுமா இணையத்தில் கிடைத்தது அசல் விண்டோஸ்-8 பீட்டா பதிப்பு அல்ல. அது போலவே இருந்த ஒரு போலி. மைக்ரோசாஃப்டின் பெயரைக் கெடுப்பதற்க்காகவே திட்டமிட்டு தயாரிக்கப்பட்ட ஒரு போலி. விசாரணை அப்படி இப்படி என நீண்டதில், இதைச் செய்தது ஆப்பிள் நிறுவனம்தான் என்ற (உறுதிப்படுத்தப்படாத) தகவல் கிடைத்தது. ஆனால் ஆப்பிள் நிறுவனம் இந்தக் குற்றச்சாட்டை கடுமையாக மறுத்தது. ஆனால் ஒரு கட்டத்தில் தற்போது ஓய்வு பெற்ற ஸ்டீவ் ஜாப்ஸ், ஒரு ஆப்பிள் மீட்டிங்கில் பின்வருமாறு கூறினாராம்.
“நான் அப்பவே சொன்னேன், வேண்டாம் வேண்டாமென்று. மார்க்கெட்டை பிடிக்க வேறு உத்தியை பயன்படுத்தலாம் என்று எவ்வளவோ சொன்னேன். ஆனால் செவி கொடுக்கவில்லை. இப்போது பெரும் பிரச்சனை வரும் போலிருக்கிறதே”
அவர் பேசியதாக வெளியான இந்தத் தகவலும், விண்டோஸ்-8 போலி பீட்டா பதிப்பை ஆப்பிள்தான் வெளியிட்டது என்பதற்கும் உறுதிபடுத்தப் பட்ட தகவல்கள் எதுவும் இல்லை. ஆனால் நிச்சயம் பெருத்த சந்தேகம் எழுந்துள்ளது. இதிலிருந்து நாம் தெரிந்து கொள்வது என்னவென்றால், இரண்டு ஐடி பூதங்கள் பல வருடங்களாக மோதிக் கொண்டிருக்கின்றன. இத்தனை வருடங்களாக நல்லவனாக இருந்த ஆப்பிள் என்ற பூதம், தற்போது கெட்டவனாக மாறிக் கொண்டிருக்கிறது என்பதுதான். இது ஒரு சந்தைப் போர். நீங்க விண்டோஸ்-8 பீட்டா பதிப்பை டவுன்லோடு பண்ணிட்டீங்களா
பெண் ஒரு வீட்டின் மகிழ்ச்சி
இன்றோ ஒரு தேசத்தின் துயராக செந்தழலில்
மலர்கள் உதிர்வது இயல்பு - ஆனால்
ஒரு கயிறு சில உயிர்களை முறிக்கும் என்றால்,
ஓர் உயிர் அந்தக் கயிற்றை எரிக்காதா
ஒரு மலரே விதையான தருணமிது
மரண தண்டனை முற்றாக ஒழியும் நாளன்று
அந்த நாள் வரும் வரையில்
உன் தியாகத்தின் சுடர் அணையாமல் காத்திருப்போம்
மரணதண்டனை போலவே தீக்குளிப்பதும் கொடுமையானது.
“மழை மழை மழை மழை மழை
அன்னா ஹசாரே - செய்திச் சேனல்களின் TRP பூஸ்டர்
 என்று அதிகாலையிலேயே செய்திச் சானல்காரர்கள் அலற ஆரம்பித்துவிட்டார்கள்
 என்னை கைது செய்து ஒரு பஸ்ஸில் அழைத்துச் செல்கிறார்கள். எங்கே என்று தெரியவில்லை - இது கிரண்பேடியின் ட்வீட்
செய்திச் சேனல்களின் பாட்ஷா அன்னா ஹசாரேவுக்கு, ஆகஸ்டு 15 அன்றே டிரையலர்கள் துவங்கிவிட்டன. உலகத் தொலைக்காட்சிகளில் முதன் முறையாக ஊழலுக்கு எதிரான ஒரு போராட்டம் என்று கூவாத குறையாக மீடியாக்கள் பில்ட் அப் கொடுத்துக் கொண்டிருக்கின்றன.
இன்று காலை 8 மணியிலிருந்து ஆங்கில செய்திச் சானல்களை பார்த்தால் நாடெங்கும் ஒரே கலவரம். மக்கள் ஊழலுக்கு எதிராக கிளர்ந்து எழுந்து கொண்டிருக்கிறார்கள். கைது செய்யப்பட்ட அன்னா ஹசாரேவுக்கு ஆதரவாக தெருவெங்கும் கூடிக் கொண்டிருக்கிறார்கள். அரசு மக்களையும் கைது செய்து கொண்டிருக்கிறது. எமர்ஜென்சியை விட படு மோசமான அடக்கு முறை என்று ஸ்க்ரோலிங்கும், வாய்ஸ் பைட்டுகளும் பயமுறுத்தின.
இது போதாது என்று அதிரடி டிவிட்டுகளும், ஃபார்வர்டு செய்யப்பட்ட SMSகளும், அங்கே வாருங்கள், இங்கே வாருங்கள், ஊழலுக்கு எதிராக கூடுவோம் போராடுவோம் என்று படு ஆக்ரோஷமாக ஆட்களை திரட்டிக் கொண்டிருந்தன.
ஆனால் வீட்டை விட்டு வெளியே வந்தால், மீடியாக்களின் எந்த பரபரப்பும் இன்றி களைத்துப் போய் நண்பர் நின்று கொண்டிருந்தார். ஸாரிடா நீ சைடுல பணம் வெட்டாமல் உங்க வீட்டுக்கு த்ரீ ஃபேஸ் கனெக்ஷன் கிடைக்காதாம் என்றார்.
டிவிக்களில் சொல்லிக் கொண்டிருப்பது போல எந்த எமர்ஜென்சி அடக்கு முறையும் இல்லை. பஜ்ஜியில் எண்ணை அதிகமாக இருக்கிறது என்ற சில்லறை முறைப்புகளும், யோவ் உள்ள போய்யா என்ற ஃபுட்போர்டு பஸ் போராட்டங்களும்தான் இருந்தன.
மீடியாக்கள் இத்தனை உசுப்பியும், ஏன் அன்னா ஹசாரேவின் லோக்பல் மக்களை பரவலாகச் சென்றடையவில்லை. டிவிட்டர், ஃபேஸ்புக் மற்றும் பிளாகுகளில் பரபரவென எவ்வளவோ எழுதியும் ஏன் ஊழலுக்கு எதிராக மக்கள் ஒன்று சேர மாட்டேன்கிறார்கள்.
மிக முக்கியமான காரணம், இதை எழுதியிருக்கும் நான் உட்பட, இதை வாசித்துக் கொண்டிருக்கும் நீங்கள் உட்பட, எல்லோருமே அடிப்படையில் லஞ்சத்துக்கு பழகியவர்கள். நான் செய்தால் தப்பு இல்லை, தப்பு செய்வதைத் தவிர வேறு வழியே இல்லை என்று சமாதானமடைந்தவர்கள். ஆனாலும் மனசாட்சி உறுத்துவதால் அவ்வப்போது சாமிக்கு தேங்காய் உடைப்பதைப் போல, அன்னா ஹசாரேக்களுக்கு வாழ்க கோஷம் போட்டுவிட்டு மறந்துவிடுகிறோம். ஸ்கூல் ஃபீஸ், மின்சாரக் கட்டணம், மளிகை பாக்கி, மகளின் திருமணம் என்ற தினசரி தனிமனித நெருக்கல்களின் காரணமாக, சமூகப் போராட்டங்களுக்கு உடலும், உள்ளமும் ஒத்துழைப்பதில்லை. எனவே தான் ஊழலையும், ஊழலுக்கு எதிரான போராட்டங்களையும் சினிமா பார்ப்பது போல, வேடிக்கை பார்ப்பதுடன் நிறுத்திக் கொள்கிறோம்.
அடுத்த காரணம், சுனாமி பரிதாபங்கள், அன்னா ஹசாரே கோபங்கள் என எல்லாவற்றையும் ஊதிப் பெரிதாக்கி, இடை இடையே ஷாம்பூ விளம்பரங்கள் மற்றும் டெலிஷாப்பிங் அபத்தங்களை ஒளிபரப்பி எதையும் பூதாகரமாக்கி பணம் சம்பாதிக்கும், TRP டிவி உத்திகள். எனவே அடடா இவ்வளவு பெரிய போராட்டமா நமக்கு இடம் கிடைக்காது என்று ஒதுங்குதல் அல்லது இவங்க சொன்ன மாதிரி பெரிசா ஒண்ணும் இல்லையே என்று நிராகரித்தல் ஆகிய இரு மனநிலைக்குத் தள்ளப்பட்டு ஒதுங்கிவிடுகிறோம்.
மூன்றவாது மிக முக்கிய காரணம். அன்னா ஹசாரே லோக்பல் மசாதாவை இரண்டாவது சுதந்திரப் போராட்டம் என்று வர்ணிக்கிறார். ஆனால் மகாத்மா காந்திக்கும், அன்னா ஹசாரேவுக்கும் மிகப்பெரிய வேற்றுமைகள் உள்ளன. காந்தி காங்கிரஸ் என்ற பேரியக்கத்தை முன்னிறுத்தி அதன் போராட்டத் தலைவராக தன்னை நியமித்துக் கொண்டு இயங்கினார். ஆனால் ஹசாரே அப்படி எந்த ஒரு இயக்கத்தையும் சார்ந்தவர் இல்லை. ஆனால் தலைவராக தன்னை முன்னிறுத்திக் கொள்கிறார். அன்னா ஹசாரே சொல்வது எவ்வளவுதான் நல்ல விஷயமாக இருந்தாலும், எத்தனைதான் மீடியா ஆதரவு இருந்தாலும், ஈர்க்கப்பட்டு திரளும் மக்கள் கூட்டத்தை ஒருங்கிணைக்க ஒரு அமைப்பு தேவை. அது நாடு முழுவதும் கிராமம் கிராமமாக இயங்க வேண்டும். மத்திய தலைமையாக அன்னா ஹசாரே இருக்கும்போது, அவர் பேச்சுக் கேட்டு நடக்கும் கிளைத் தலைவர்கள் இருக்க வேண்டும். ஆனால் அன்னா ஹசாரே விஷயத்தில் அப்படி எதுவும் இல்லை.
இதை பிஜேபி தனக்கு சாதகமாக்கப் பார்க்கிறது. எங்களை அழைத்தால் நாடு முழுவதும் ஆதரவு தருகிறோம் என்கிறது. சுப்பிரமணியன் சுவாமி, நான் வரவா என்கிறார். பாபா ராம்தேவ் ஏற்கனவே குட்டையைக் குழப்பியது ஞாபகமிருக்கலாம்.
எனவே என்னதான் நியாயமான காரணங்களுக்காக அன்னா ஹசாரே போராடினாலும், அது நாடு தழுவிய இயக்கமாக இயங்க வேண்டும் என்றால், நாடு தழுவிய அமைப்பு அவருக்கு வேண்டும். அது தற்சமயம் இல்லாததால், ஊழலை ஒழிக்க வேண்டும் என்ற இந்தப் போராட்டம், காங்கிரஸை தேர்தலில் தோற்கடிக்கும் போராட்டமாக மட்டும் சுருங்கிவிடும். அன்னா ஹசாரே மற்றும் அவரது ஆதரவாளர்களின் உழைப்பை ஏதோ ஒரு கட்சி கபளிகரம் செய்து கொண்டு போய்விடும். மிஞ்சிப் போனல் ஆட்சி மாறும் ஆனால் ஊழலும் அதை எதிர்க்கும் போராட்டங்களும் அப்படியேதான் இருக்கும். அன்னா ஹசாரே செய்திச் சேனல்களின் TRP பூஸ்டராக இருந்து பதவி இறக்கம் செய்யப்படுவார். யோசிங்க மக்காஸ் ஆனால் ஊழலும் அதை எதிர்க்கும் போராட்டங்களும் அப்படியேதான் இருக்கும். அன்னா ஹசாரே செய்திச் சேனல்களின் TRP பூஸ்டராக இருந்து பதவி இறக்கம் செய்யப்படுவார். யோசிங்க மக்காஸ்
Labels: அரசியல், அன்னா ஹசாரே, சிந்திப்போம்
களவாணி வேலை செய்ய சம்பளம் - Hacking படியுங்கள்
ஒரு அமைப்புக்காகச் செய்தால் அது உளவு, நீங்களே செய்தால் அது களவு
இந்த இரட்டை வரிகள்தான் தற்போதைய ஐடி நிறுவனங்களின் உளவுத்துறை மந்திரம். ஐடி நிறுவனங்களில் உளவுத்துறை எதற்கு என நீங்கள் யோசிக்கலாம். இன்றைய கால கட்டத்தில் மிகப்பெரிய திருட்டு எது தெரியுமா தங்கத்தை கொள்ளையடிப்பதோ, கரன்சியை சுருட்டுவதோ இல்லை. இது தகவல் யுகம் என்பதால், தகவல்தான் இன்று பணம். எனவே நிறை தகவல்களை அதாவது டாட்டாக்களை கொள்ளையடிக்க முடிந்தால் அதுவே மிகப்பெரிய திருட்டு. இந்த திருட்டையும், திருட்டை பிடிப்பதையும் ஐடி நிறுவனங்கள் இன்று லீகலாகவே செய்து வருகின்றன.
இதென்ன விசித்திரம் என்று நீங்கள் யோசிக்கலாம். விசித்திரம்தான் ஆனால் நிச்சயம் தினந்தோறும் நடந்து கொண்டே இருக்கிறது. டெக்னிகலாகச் சொல்வதென்றால் இந்த களவாணி வேலைக்கு Hacking என்று பெயர். இந்த வேலையைச் செய்ய ஐடி நிறுவனங்கள் பணத்தை அள்ளி இரைத்துக் கொண்டிருக்கின்றன. ஏனென்றால் தற்போதைய ஐடி நிறுவனங்கள் அனைத்துமே ஏதோ ஒரு நாட்டில் இருக்கும், ஏதோ ஒரு நிறுவனத்தை கணிணி வழியாக நிர்வகித்துக் கொண்டிருக்கின்றன. எனவே அந்நிறுவனங்களின் மிகப்பெரிய சொத்தே மற்ற நிறுவனங்களைப் பற்றிய டேடாக்கள் தான். அந்த டாட்டாக்களில், பெயரிலிருந்து, பாங்க் இரகசியங்கள் வரை அனைத்தும் உண்டு. இவை வெளியே கசிந்துவிட்டால், நம்பிக்கை போய், பிசினசும் போய், பல்லாயிரக்கணக்கானவர்களுக்கு வேலையும் போய்விடும். எனவே இந்த டாடாக்களை பாதுகாக்க ஐடி நிறுவனங்கள், உளவாளிகள்-களவாணிகள்-அல்லது Hackerகளை சம்பளம் கொடுத்து பணியில் அமர்த்துகின்றன.
இந்தக் களவாணி ஹேக்கர்கள் என்ன வேலை செய்வார்கள்
வாசலில் துப்பாக்கியை வைத்துக் கொண்டு, வேப்பங்குச்சியில் பல் குத்திக் கொண்டிருகும் காவலாளியை இரண்டு நாள் தொடர்ந்து பார்த்து, சினேகமாகச் சிரித்துவிட்டு, மூன்றாவது நாள் சிங்கிள் டீ வாங்கிக் கொடுத்தால், நான்காவது நாள் நம்மை சல்யூட் அடித்து உள்ளே விட்டுவிடுவான். சில அபார்ட்மெண்ட் வாசல்களில் இது போன்ற அபத்திரமான காவலாளிகள் இருக்கிறார்கள். இவர்களை நம்பி நாம் நம் வீட்டை விட்டுவிட்டுச் செல்ல முடியாது இல்லையா அதே போல ஐடி நிறுவனங்களில் இருக்கும் டாடாக்களை பாதுகாக்க, பாஸ்வேர்டு, நெட்வொர்க் இரகசியங்கள்,ஃபயர்வால்கள் என என்னென்னவோ அடுக்கடுக்கான போலீஸ் வேலைகள் உண்டு. ஆனால் இவை அனைத்தையும் சுலபமாக உடைத்துக் கொண்டு, டாடாக்களை திருடும் ஹாக்கர்கள் அதிகரித்துவிட்டார்கள். தங்கள் வீட்டுக் கணிணியில் அமர்ந்து கொண்டு, கோக் குடித்துக் கொண்டே, பன்னாட்டு நிறுவனங்களின் டாடாக்களை திருடி விற்று சம்பாதிக்கிறார்கள். சமீபத்தில் இந்திய சீன அரசுகளின் சில வெப்சைட்டுகள் மற்றும் அமெரிக்க அரசின் இராணுவ இணைய தளங்களுக்குள்ளும் புகுந்து தங்கள் கை வரிசையைக் காட்டிவிட்டார்கள். ஒரு உளவாளிக்குதான் இன்னொரு உளவாளியின் நடமாட்டம் நன்றாகத் தெரியும் என்பதால், இந்த உளவாளிகளைத் தடுக்க, தனக்கே தனக்கு என உளவாளிகளை ஐடி நிறுவனங்கள் வைத்துக் கொள்கின்றன. அதாவது ஹேக்கிங்கை தடுக்க, ஹேக்கர்களை வேலைக்கு வைத்துக் கொள்கின்றன.
ஐடி நிறுவனங்களிடம் சம்பளம் வாங்கி உளவுகளை தடுப்பவர்களும், உளவு பார்ப்பவர்களும் ஒரே வேலையைத்தான் செய்கிறார்கள். அதாவது ஒரு நிறுவனம் யாரும் உள்ளே புக முடியாத ஒரு ஃபயர்வால் நெட்வொர்க்கை தனது நிபுணர்களை வைத்து உருவாக்குகிறது என வைத்துக் கொள்வோம். அதை சோதித்துப் பார்க்க, நிஜ ஹேக்கர்கள் வரும் வரை காத்திருப்பதில்லை. தங்கள் நிறுவனத்தைச் சேர்ந்த ஹேக்கர்களையே திருட்டுத்தனமாக உள்ளே போக முடியுமா என சவால் விடுகிறார்கள். அவர்கள் உள்ளே புகுந்துவிட்டால், அந்த ஓட்டை கண்டுபிடிக்கப்பட்டு அடைக்கப்படும். எனவே நீங்கள் ஒரு ஹேக்காராக ஒரு நிறுவனத்துக்குள் நுழைந்தால், அந்த நிறுவனத்தையே ஹேக் செய்தால்தான் நீங்கள் திறமைசாலி. இல்லையென்றால் உங்களை வீட்டுக்கு அனுப்பிவிடுவார்கள். இந்த வேலைக்கு ஆங்கிலத்தில் Ethical Hackers என்று பெயர். உங்களின் கள்ளச்சாவி செய்யும் திறமையைப் பொறுத்து, அந்த நிறுவனத்தின் பாதுகாப்பு அதிகரித்துக் கொண்டே போகிறது. நீங்கள் அதிக பூட்டுகளைத் திறந்தால், அதிக திறக்க முடியாத பூட்டுகளை நிறுவனம் செய்து கொண்டே இருக்கும். இது அந்த நிறுவனத்தின் டாட்டா பாதுகாப்புக்கு நல்லது.
உங்களால் வலிமையான நெட்வொர்க்குளை உடைத்து டேடாக்களை நெருங்க முடிந்தால், உங்களைப் போலவே வலிமையான, திறமையான நிஜ ஹாக்கர் வெளியிலும் இருக்கிறார், அவரும் உள்ளே வர வாய்ப்பு இருக்கிறது என்று அர்த்தம். எனவே அதை மனதில் கொண்டு பாதுகாப்பு அதிகரிக்கப்பட்டுக் கொண்டே இருக்கும். எனவே ஹாக்கர் என்றால் நெகட்டிவ்வாக யோசித்து அதைப் பற்றி தெரிந்து கொள்ளாமல் விட்டுவிடாதீர்கள். ஹேக்கிங் என்பது இன்று எல்லா சட்ட திட்டங்களுக்கும் உட்பட்ட, ஒரு white hat தொழில். களவை வைத்தே களவாணிகளை ஓரம்கட்டுவதுதான் ஒரு திறமையான ஹேக்கரின் வேலை. இதை ethical hacking அல்லது penetration testing என்று சொல்கிறார்கள்.
தங்கள் நிறுவன டேடாக்களை பாதுகாக்க 3வது நபர் வருவதை விட, தங்கள் நிறுவனத்தைச் சேர்ந்த ஹாக்கர்களே பாதுகாப்பானவர்கள் என்று ஐடி நிறுவனங்கள் நம்புகின்றன. உலக அளவில் இன்று ஹேக்கர்களுக்கு செம டிமாண்ட். இன்றைய தேதியில் 60,000 ஹேக்கர்கள் தேவைப்படுகிறார்கள். ஆனால் திருட்டுத்தனமாக ஹேக்கர்கள் இருக்கிறார்களே தவிர, சம்பளம் வாங்கிக் கொண்டு வேலை செய்யும் white hat ஹேக்கர்கள் இல்லை. என்ன கொடுமைசார் இது கை நிறைய சம்பளம், ஏசி, கார்.. இந்த வேலைக்கு உடனே தயார் ஆகுங்கள். விப்ரோ, ஐபிஎம், இன்ஃபோசிஸ், ரிலையன்ஸ், ஏர்டெல் என எல்லா பெரிய ஐடி தொடர்புள்ள, நிறைய தகவல்களை கையில் வைத்துக் கொண்டிருக்கும் நிறுவனங்கள் ஹேக்கர்களுக்காக காத்திருக்கின்றன. எனவே உடனே ஒரு பயோ டாட்டாவுடன் புறப்படுங்கள்.
ஹேக்கிங் படித்தால் எந்த மாதிரியான வேலைகள் கிடைக்கும்
ஐடி நிறுவனங்களில் தற்போது இந்த வேலைகளுக்கு 100 பேர் தேவை என்றால் 10 பேர்தான் கிடைக்கிறார்கள். ஏனென்றால் இது பற்றிய போதிய விபரங்களும், படிப்புகளும் இல்லை. எனவே எல்லோரும் ஒரே திசையை நோக்கி பயணிக்காமல்,ஹேக்கிங் பக்கம் தன் கவனத்தை திருப்பினால், பெருகி வரும் ஐடி வேலைப் போட்டியில், எளிதில் வெல்லலாம்.
வழக்கமான ஐடி வேலைகளுக்கு கிடைப்பதை விட 25-30 சதவிகிதம் கூடுதலாகவே சம்பளம் கிடைக்கும். எனவே உடனே முந்துங்கள். உங்கள் திறமையை நிரூபித்துவிட்டால் உலகம் முழுவதும் உங்களுக்கு டிமாண்ட் இருக்கிறது. பரபரப்பாக இருக்கிற கூகுள், யாகூ, ஃபேஸ்புக், டிவிட்டர் இவர்களிடமிருந்து யாராவது டாட்டாவை திருடி விட்டால் என்ன ஆகும். அவ்வளவு பரபரப்பும் அடங்கி, உலகமே இயக்கத்தை நிறுத்திவிடும். இந் நிறுவனங்களை பாதுகாப்பது என்றால், சாதாரண வேலையா எனவே உடனே ஹேக்கிங் திசையில் கவனம் திருப்புங்கள்.
ஹேக்கிங் படிக்க அடிப்படை தகுதிகள் என்ன
கணிணி பட்டதாரிகள் எல்லோருமே படிக்கலாம். புரோகிராமிங்கும், நெட்வொர்க்கிங்கும் தெரிந்திருந்தால், நச்சென்று இந்த கோர்ஸில் பொருந்திவிடுவீர்கள்.
உங்களுடைய முதன்மைத் தகுதிக்கு ஏற்ப 5 நாட்கள் முதல் 3 மாதங்கள் வரை கோர்ஸ் படிக்க வேண்டியதிருக்கும். பத்தாயிரம் முதல் 15000 வரை கட்டணங்கள் இருக்கக்கூடும். நேரமிருப்பவர்கள் இன்ஸ்டடியூட் போய் படிக்கலாம், மற்றவர்கள் ஆன்லைன் வழியாகவும் படிக்கலாம்.
கோர்ஸ் நடத்துவோர் பற்றிய சில விபரங்கள்
(உங்களில் யாருக்கேனும் தெரியுமென்றால் விபரங்களைக் கொடுங்களேன்)
(கம்ப்யூட்டர் உலகம், ஆகஸ்டு இதழில் இக்கட்டுரையை எழுதியிருக்கிறேன்)
Labels: சிந்திப்போம், டிப்ஸ், தொழில், படிப்பு, ஹேக்கிங்
ஆன்லைன் சதி வலைகளில் சிக்கும் பெண்கள் - எச்சரிக்கை - 02
விபரீதம் - 1 - திருப்பம்
அவள் ஆர்வத்துக்கு தொடர்பே இல்லாமல் ஒரு 50 வயது மதிக்கத்தக்க ஆள் கதவைத் திறந்தான்.'விலாசம் மாறி வந்துவிட்டோமோ.. அவள் புன்னகை சட்டென சுருங்கியது. 'இங்கே.. இங்கே..'
'நான்தான் அவன்.. உள்ள வா..'நரைத்த தலை முடியுடன் வயதான ஒரு ஆணைப் பார்த்ததும் அவளுக்கு அதிர்ச்சி.. 'இந்த ஆளா..'
 என்ன திடீர்னு பயமா இருக்கா பயப்படாத.. உள்ள வா..'அவளுக்கு இதற்கு முன் இப்படி வியர்த்ததே இல்லை.'அம்மா தேடுவாங்க.. நான் போறேன்.''போகலாம்.. இந்த ஜீஸ் குடிச்சுட்டுப் போ..''இல்ல வேண்டாம்.'
கதவு படக்கென்று மூடிக் கொண்டது.
விபரீதம் - 2 - திருப்பம்
'நீ அனுப்பிய காதல் கவிதை சூப்பர்' என்றது மறுமுனை.
 நான் அனுப்பவே இல்லையே..' என்று இவள் அதிர்ச்சியானாள்.
 உன்னுடைய ஃபோட்டோவும் சூப்பர். செம அழகு.'
 நான் உனக்கு அனுப்பவே இல்லையே..'
'ஹா..ஹா..நல்லா ஜோக் அடிக்கிற.. நேத்து நைட் 2 மணி வரைக்கும் பேசிக்கிட்டிருந்தியே.. தூக்க கலக்கமா அதான் எனக்கு அனுப்பினதே உனக்கு மறந்துடுச்சு.'
'பிராமிஸா நேத்து நான் உன் கூட சாட் பண்ணல. ஃபோட்டோவும் அனுப்பல..'
'இங்க பார் இது நீ அனுப்பாமல் எனக்கு எப்படி வரும்
புகைப்படங்களைப் பார்த்தவுடன் அதிர்ந்தாள். விதம் விதமான காணக்கூடாத கோணங்களில், மொபைல் போனில் எடுக்கப்பட்ட புகைப் படங்கள். எனக்குத் தெரியாமல் என்னை யார் புகைப்படம் எடுத்திருப்பார்கள். குழப்பத்துடன் யோசிக்கும்போதே, மங்கலாக ஃபோட்டோக்களின் பிண்ணனியில் அவளை உசுப்பேற்றிய நண்பர்கள். அவள் மிரண்டு போனாள். அதற்குப் பின் மறுமுனையிலிருந்து அவன் அனுப்பிய வரம்பு மீறிய வார்த்தைகளைக் கொண்ட கவிதையைப் பார்த்ததும் உறைந்தே போனாள்.
'இல்ல.. இது நான் எழுதல.. அவள் அலறல் கேட்டு அறைக் கதவு திறந்து கொண்டது.'
கவர்ச்சியான, ஆனால் அபாயகரமான, தவிர்க்க முடியாத, ஆனால் ஜாக்கிரதையாக உலவ வேண்டிய ஆன்லைன் உலகம் பற்றிய ஒரு சிறு புள்ளி விபரம்.
93% டீன்ஏஜ் மாணவர்கள் நெட்டில் உலவுகிறார்கள்.
80% டீன் ஏஜ் மாணவர்கள் வாரம் இரு முறையாவது ஆன் லைன் உலகில் வலம் வருகிறார்கள்
75% டீன்ஏஜ் மாணவர்கள் மொபைல் போன் வைத்திருக்கிறார்கள்
1500 SMS அனுப்புகிறார்கள் மாதந்தோறும்.
4% இளைஞர்கள் விரும்பி ஆபாச SMS அனுப்புகிறார்கள்
15% இளைஞர்கள் விரும்பி ஆபாச SMS படிக்கிறார்கள்.
ஆன்லைன் தொல்லையில் சிக்கும் டீன்ஏஜ்கள்
மூன்றில் ஒரு டீன் ஏஜ் பெண் தொல்லைக்கு உள்ளாகிறாள்.
38% பெண்களும், 26% ஆண்களும் தொல்லைக்கு உள்ளாகிறார்கள்.
97% டீன்ஏஜ்கள் ஆன்லைன் விளையாட்டு விளையாடுகிறார்கள்.
27% டீன்ஏஜ் மாணவர்கள், முன்பின் அறிமுகம் இல்லாதவர்களுடன் விளையாடுகிறார்கள்.
25 பேரில் ஒரு இளைஞர் இளைஞியை இன்டர்நெட்டுக்கு வெளியே சந்திக்கிறார்கள்.
27% பேரிடம் அவர்களை வைத்தே ஆபாச புகைப்படங்கள் எடுக்கிறார்கள்.
73% தங்களது உண்மை விபரங்களை ஃபேஸ்புக் போன்ற தளங்களில் வெளியிடுகிறார்கள்.
47% தங்கள் புகைப்படங்களை நண்பர்கள் அல்லாதவருக்கும் அனுப்புகிறார்கள்.
27% தங்கள் வீடியோக்களை நண்பர்கள் அல்லாதவருக்கும் அனுப்புகிறார்கள்.
கதவு தானாக மூடிக் கொண்டதா, யாராவது சாத்தினார்களா எனத் தெரியவில்லை. ஆனால் அப் பெண்ணின் வயிற்றுக்குள் பட்டாம்பூச்சிகள் பறக்க ஆரம்பித்துவிட்டன. பேச்சு எழவில்லை. தலையை குனிந்து கொண்டாள். அல்லது எதிரில் நிற்கும் அந்த ஆளை பார்க்க மறுத்தாள். கால்கள் துவண்டு கொண்டிருந்தன. இன்னும் சில வினாடிகளே நிற்க முடியும் எனத் தோன்றியது. கையிலிருந்த பூங்கொத்தும், புதுச் சட்டையும் பொத்தென கீழே விழுந்தன. ஓடிவிடலாமா என்று ஒரு கேள்வி எழ, அதற்க்கான திராணி இல்லாமல் உடலே பாரமாகிவிட்டது போல அவள் தவித்த வேளையில், கழுத்தருகில் அந்த ஆளின் சூடான மூச்சுக்காற்றை உணர்ந்தாள். ஒரு கெட்ட நறுமண செண்ட் அவளை சூழ, அம்மா எனக் கதறியபடி அவள் ஓட, அவளை துரத்திக் கொண்டு அந்த ஆளும் வந்தான். சடாரென ஒரு சத்தம். கதவைத் திறந்தபடி, அவளின் பெற்றோர்களும், போலீசும்.
கதவைத் திறந்து கொண்டு, அந்தக் கள்ள நண்பர்கள் கூட்டம் உள்ளே வந்தது.
நான் இந்த ஆபாசக் கவிதையை எழுதல, ஏடாகூடமான ஆங்கிள்ல இருக்கிற என்னுடைய .போட்டோவை அனுப்பல. இதை யார் செய்தது
நாங்கதான். உன்னுடைய பாஸ்வேர்டு எங்க எல்லாருக்கும் தெரியும். அதனால உனக்குத் தெரியாம, உன் பாஸ்வேர்டை பயன்படுத்தி நீ பேசற மாதிரி அவன் கூட பேசி அவனை மயங்க வைச்சோம். அப்பப்போ எங்க விலாசத்துக்கு கிஃப்ட் அனுப்ப வைச்சோம். எவ்வளவோ பணம் வாங்கியிருக்கோம்.
அடப்பாவிங்களா.. நான் இதை எங்கப்பா கிட்ட சொல்லிடுவேன்.
சொல்லு.. நாங்க உன்னை அப்பப்போ ஃபோன்ல ஏடாகூடமா எடுத்த ஃபோட்டோஸை அவருக்கும் காட்டுவோம். அவரு அதைப் பார்த்ததும் தற்கொலையே பண்ணிக்குவாரு.
அப்படி எதுவும் நடக்கலன்னா, இப்பவே இமெயிலை திறந்து பாரு. உன் சார்பில நாங்களே சாட் பண்ணி அதை வீடியோ பண்ணியிருக்கோம். இமேஜாவும் இருக்கு. நீதான் இப்படி பேசினேன்னு உலகம் முழுக்க பரப்புவோம்.
விளையாட்டுன்னு நினைச்சு உங்களை நம்பினேனே.. ஏண்டா இப்படி செய்தீங்க...
இன்னும் நிறைய பேரை பலியாக்கப்போறோம். பணம் பறிக்கப்போறோம். அவங்க எல்லாத்துக்கும் நீதான் தூண்டில். நீ இதுக்கு ஒத்துக்கலன்னா, முதல் பலி நீதான். உன் ஃபோட்டோ, ஆபாசப் பேச்சு எல்லாம் இன்டர்நெட்டில் பறக்கும்.
ஐயோ எனக் கதறியபடி அவள் மயக்கமடைந்த போது போலீசும், பெற்றோர்களும் உள்ளே நுழைந்தார்கள்.
இரண்டு கேஸிலுமே, பெற்றோர்கள் ஏதோ ஒரு முன் ஜாக்கிரதையாக அப் பெண்களிடம் பாஸ்வேர்டை வாங்கி வைத்திருந்திருக்கிறார்கள். அதனால் அதை திறந்து பார்த்து தூண்டில் வீசிய அத்தனை கபடதாரிகளையும், அவர்களுடைய இமெயிலையும் மற்ற தகவல்களையும் படித்து, பார்த்து அவர்களை எளிதாக வளைத்துவிட்டார்கள்.
ஆனால் முதல் சம்பவத்தில் சிக்கிக் கொண்ட பெண்ணின் நிலை பரிதாபம். அவளுடைய வீட்டில் அவளை ஏற்றுக் கொண்டாலும், உறவினர்கள் பக்கத்துவீட்டுக்காரர்களின் கேலியைத் தாங்காமல், வேறு ஊருக்கு செல்ல முயன்று கொண்டிருக்கிறார்கள். கல்வி நின்றுவிட்டது.
இரண்டாவது பெண்ணின் நிலையும் அத்தனை திருப்திகரமாக இல்லை. அப் பெண் எங்கு சென்றாலும் சந்தேகம், யாருடனாவது போனில் பேசினாலே சந்தேகம் என அவளுடைய வீடே அவளை சந்தேகப்பட்டுக் கொண்டிருக்கிறது.
குழந்தைகள், டீன் ஏஜ் மாணவர்களின் பாஸ்வேர்டுகளை பெற்றோர்கள் கண்டிப்பாக தெரிந்து வைத்திருக்க வேண்டும்.
அவ்வப்போது அந்த பாஸ்வேர்டு மாறாமல் இருக்கிறதா என்பதை உறுதி செய்ய வேண்டும்.
ஃபேஸ்புக் போன்ற தளங்களில், தங்கள் மகன்கள், அல்லது மகள்கள் என்ன செய்து கொண்டிருக்கிறார்கள், யாருடன் பழகுகிறார்கள் என்பதை அறிந்து நீங்களும் அவர்களுடன் பழக வேண்டும்.
யாராவது சந்தேகத்துக்கு இடமாக பழகுவதாகத் தெரிந்தால், அனைவரும் பார்க்கும்படியாக, மற்றவர்களுக்கும் உதவும்படியாக, ஒரு எச்சரிக்கையை வெளியிட்டுவிட்டு, அவர்களை நண்பர்கள் பட்டியலில் இருந்து நீக்குங்கள்.
சந்தேகப்படும் ஆன் லைன் நண்பர்களை ஆன் லைனிலேயே வைத்திருங்கள், வீடு வரை அழைக்காதீர்கள்.
தித்திப்பான வார்த்தைகளுக்கு மயங்காதீர்கள். கபடதாரிகளின் முதல் தூண்டில் அதுதான்.
குறிப்பாக உனக்குப் பிடித்த உடை, உணவு, நிறம், தோற்றம் பற்றி விசாரிப்பவர்களை உடனே ஒதுக்குங்கள்.
உங்கள் அந்தரங்கங்களை யார் கேட்டாலும் சொல்லாதீர்கள்.
உங்கள் குடும்ப விபரங்கள், விலாசங்கள், பாங்க் விபரங்களை சொல்லாதீர்கள்.
யாரையாவது சந்தித்தே ஆக வேண்டுமென்றால், முதலில் பெற்றோர்கள் அல்லது உறவினர்களுடன் சந்தியுங்கள்.
ஆபாசமாக பேசும் உரையாடல்களில் விளையாட்டாகக் கூட பங்கு பெறாதீர்கள்.
தங்களுக்கென்று சுய அடையாளம் தேடும் பெண்கள் அனைவருக்கும் அதைத் தருகிற சோஷியல் நெட்வொர்க்கிங் எனப்படும் ஆன்லைன் தளங்கள், அவற்றின் இருண்ட பக்கங்களையும் சேர்த்தே தருகிறது. அங்கு பெண்கள் மிகக் கொடுரமாக தாக்குதலுக்கு உள்ளாகிறார்கள். அவர்களின் அழகும், அறிவும், கேலிக்குள்ளாக்கப்படுகிறது. அவர்களின் வெகுளியான பழகும் தன்மை கொச்சைப்படுத்தப்படுகிறது. சடுதியில் போட்டோக்களையும், வீடியோக்களையும் உலகமெங்கும் பரப்பிவிடும் மொபைல் மற்றும் ஆன்லைன் வசதிகளால், பெண்களைப் பற்றிய மதிப்பீடுகளும், மனரீதியான தாக்குதல்களும் பரப்பப்படுகின்றன.
இப்படி தாக்குதலுக்கு உள்ளாகிற பெண்கள், வீட்டிலும், பள்ளியிலும், பொது இடங்களிலும் ஆதரவின்றி அலைக்களிக்கப்படுகிறார்கள். அரவணைக்க வேண்டிய நண்பர்களும், தோழிகளும், உறவினர்களும் அவர்களை மேலும் காயப்படுத்துகிறார்கள். அதனால் அவர்கள் மேலும் தனிமைப்படுத்தப்பட்டு கோபம், பச்சாதாபம், எதைக் கண்டும் பதுங்குதல், வீட்டுக்குள்ளேயே ஒடுங்குதல் அல்லது எதற்கும் மதிப்பு தராமல் எதையும் எதிர்த்தல் என மிகப் பெரிய மாற்றங்களுக்கு உள்ளாகிவிடுகிறார்கள்.
பொது வாழ்க்கையில் எந்தக் காரணத்துக்காக பெண்களை நோக்கி வலை வீசப்படுகிறதோ, அதே நோக்கத்துக்காகத்தான் ஆன்லைனிலும் வலை வீசப்படுகிறது. ஆனால் ஆன்லைனில் பாதிப்பு அதிகம். உலகமெங்கும் ஒரு பெண்ணைப் பற்றி ஒரே வினாடியில் கொச்சைப்படுத்தி அவள் தொடர்புடைய புகைப்படத்தையோ, வீடியோவையை பரப்பிவிட முடியும். இதை எதிர்கொள்ள அந்தப் பெண்ணுக்கும், அவள் சார்ந்தவர்களுக்கும் சக்தியும், மனதைரியமும் இல்லையென்றால் மிகக் கடினம்தான்.
12 வயதிலிருந்து 30 வயதுப் பெண்கள்தான் மிகச் சுலபமாக இரையாகிறார்கள் என்று ஒரு சர்வே சொல்கிறது. 30-45 வயதுக்குள்ளான பெண்கள், தர்க்க ரீதியாக, அறிவு ரீதியாக, உணர்வு ரீதியாக ஈர்க்கப்பட்டு பலியாகிறார்கள். ஃபேஸ்புக் பயன்படுத்தும் டீன் ஏஜ் பெண்களுக்கு அதிகமான ஃபிரண்ட் ரிக்வெஸ்ட் அனுப்புவது யார் தெரியுமா 40 வயதுக்கு மேற்பட்ட ஆண்கள்தான். அதாவது டீன் ஏஜ் பையன்களும், இளவட்டங்களும் இந்தக் குற்றப்பிரிவில் குறைவாகத்தான் இருக்கிறார்கள்.
தெரியாமல் சிக்கிக் கொள்கிற பெண்கள் ஒருபுறம். ஓரளவுக்கு தெரிந்தே ரிஸ்க் எடுக்கிற பெண்கள் இன்னொரு புறம். இவ்வகைப் பெண்கள் தினசரி வாழ்க்கையிலேயே மனரீதியான, உடல் ரீதியான தாக்குதலுக்கு உள்ளானவர்களாக இருக்கிறார்கள். அவர்கள் அதை வெளியே சொல்ல பயந்து, இன்டர்நெட்டுக்குள் நுழையும்போது, வெளியில் திரியும் கள்வர்களே உள்ளேயும் திரிவதை கண்டுகொள்கிறார்கள். அவர்கள் கள்வர்கள் என்று தெரிந்தே பழகுகிறாரகள். அது அவர்களுக்கு ஒரு சவாலான சாகஸமாக இருக்கிறது. இதில் தப்பி வெளியே வருபவர்களும் இருக்கிறார்கள். மீண்டும் சறுக்கி மேலும் பாதாளத்தில் வீழ்பவர்களும் இருக்கிறார்கள்.
எனவே ஆன்லைனுக்குள் போய் அப்படி ஆகிவிடாதே, இப்படி ஆகிவிடாதே என்று எச்சரிப்பதை விட, தினசரி வாழ்விலேயே ஒரு ஆரோக்கியமான, பாதுகாப்பான சூழல்களை உருவாக்கிவிட்டால், அதே போன்ற நல்ல துணையுள்ள ஒரு சூழல் பெண்களுக்கு ஆன்லைனிலும் வாய்க்கிறது என்பதும் உண்மை.
முதல்பகுதியை வாசிக்க இங்கே சுட்டுங்கள்
(இக் கட்டுரை கம்ப்யூட்டர் உலகம், ஆகஸ்டு மாத இதழில் வெளிவந்துள்ளது)
Labels: ஆன்லைன் எச்சரிக்கை, சிந்திப்போம்
சிலர் வீட்டில் அவளுக்குப் பெயர் தங்கை
சிலர் வீட்டில் அவளுக்குப் பெயர் அக்கா
என் வீட்டில் உங்கள் பெயர் தேவதைகள்
ஆன்லைன் சதி வலைகளில் சிக்கும் பெண்கள் - எச்சரிக்கை - 01
நான் ஃபிரண்டு வீட்டுக்கு போயிட்டு வந்துடறேம்மா, என்று அவள் புறப்பட்ட போது ஞாயிறு காலை 11 மணி. யாருக்கும் எந்த சந்தேகமும் வரவில்லை. ஆனால் மதிய உணவுக்கு வரவில்லை என்றதும் சிறிய பரபரப்பு தொற்றிக் கொண்டது. அவள் சொன்ன தோழி வீட்டுக்கு ஃபோன் செய்ததும் வீடே அதிர்ச்சியில் ஆழ்ந்தது... அவள் தோழியின் வீட்டுக்கு போகவே இல்லை. அப்படியானால் 15 வயது இளம் பெண் திடீரென எங்கே போனாள்
ச்ச்ச்ச்சும்மா விளையாட்டுக்குதான். அவனை காதலிப்பது போல நடி என்றார்கள் ஆன்லைன் தோழர்கள். முதலில் தயங்கினாலும் விளையாட்டுதானே என்று சமரசமானாள் அந்தப் பெண். சாட்டிங்கில் தூண்டில் வார்த்தைகள் பரிமாறிக் கொள்ளப்பட்டன. சில நேரம் வார்த்தைகள் அத்து மீறின. விளையாட்டுதானே என்று அவளும் அப்பாவியாகத் தொடந்தாள். ஆனால்..... இவள் பெயரைப் போட்டு, புகைப்படங்களை இணைத்து, இவள் விளையாட்டாக உதிர்த்த வார்த்தைகளுக்கு விபரீத அர்த்தங்கள் தந்து, திடீரென ஒரு நாள் இ-மெயில் உலகமெங்கும் பரவியபோது, அவள் மட்டுமல்ல... அவள் குடும்பமே அதிர்ந்தது.
இந்தச் சம்பவங்கள் இரண்டும் கற்பனை அல்ல. தினந்தோறும் நடப்பவையும் அல்ல. ஆனால் எப்போது வேண்டுமானாலும் நடக்கக் கூடிய சாத்தியக் கூறுகள் உள்ள சம்பவங்கள்.
விபரீதம் - 1 - முன்கதை
அக்காவுக்கு குழந்தை பிறந்திருக்கிறது என்பதால், குடும்பத்தினரின் மொத்த கவனமும் இவள் மேல் இல்லை. தனிமை முதலில் சோர்வையும் பிறகு இன்டர்நெட்டில் உலவ நிறைய நேரத்தையும் தந்தது. சாட்டிங்கில் வந்த அந்த முகம் தெரியாத ஆண், அந்த சின்னஞ் சிறு பெண்ணின் சோர்வை போக்கினான். ஸ்வீட் டாக்கிங். அந்தப் பெண்ணுக்கு கொஞ்சம் கொஞ்சமாக அந்த ஆணின் மேல் ஈர்ப்பு ஏற்படத் துவங்கியது. முதலில் சாதாரணமாக ஆரம்பித்த சாட்டிங், கொஞ்சம் கொஞ்சமாக இரகசியமாகி, எப்போதும், எங்கும் எனத் தொடரத் துவங்கியது.
'அப்படின்னா, ஞாயிற்றுக் கிழமை காலையில வீட்டுல பொய் சொல்லிட்டு, 12 மணிக்கு நான் சொல்ற இடத்துக்கு வந்துடு. கவனம்.. யாருக்கும் தெரியக் கூடாது.'
விபரீதம் தெரியாமல் அந்தப் பெண், வீட்டில் பொய் சொன்னாள். மனதில் இரகசியப் படபடப்பு. இயல்பாக இருக்க பெரும் பிரயத்தனப்பட வேண்டியிருந்தது.
'அம்மா நான் ஃபிரண்டு வீட்டுக்கு போயிட்டு வந்துடறேம்மா.'
விபரீதம் - 2 - முன்கதை
வெவ்வேறு நாட்டிலிருந்து புதுப்புது சிநேகங்கள். அவளின் அழகு அவளை விஐபியாக்கியது. அதனால் தினசரி அவளுடைய ஆன்லைன் பக்கங்களை விதம் விதமான ஹலோக்களும், குட்மார்னிங்குகளும் நிறைத்தன. அவளின் சந்தோஷங்களை பெருக்கிய சிலரில் விபரீதமானவர்களும் இருந்தார்கள். குறிப்பிட்ட ஒரு இளைஞனுடன் முடிச்சுப் போட்டு, 'அவன் உன்னைக் காதலிக்கிறானா' என்றார்கள். அந்த வார்த்தை அவளுக்குள் பலவிதமான கிளர்ச்சிகளை உண்டு பண்ணியது. 'இல்லையே' என்றாள் வெட்கத்துடன். 'இல்லாவிட்டால் என்ன... அவனை காதலிக்க வைத்துவிடுவோம்' என்றார்கள்..
'ச்ச்ச்ச்சும்மா விளையாட்டுக்குதான். அவனை காதலிப்பது போல நடி' என்றார்கள் ஆன்லைன் தோழர்கள். முதலில் தயங்கினாலும் விளையாட்டுதானே என்று சமரசமானாள் அந்தப் பெண்.
ஆன்லைன் என்பது விபரம் தெரியாத, அப்பாவியான ஆண்கள் பெண்கள் என இருபாலருக்குமே விபரீதமான களம்தான். ஆனால்,பெண்கள்தான் அதிகம் பாதிக்கப்படுகிறார்கள். குறிப்பாக இளம் பெண்கள். அவர்கள் குறிவைக்கப்படுகிறார்கள். இது தெரியாமல், தங்கள் மேல் கவனம் குவிவதால், அதை பெருமையாகவும், சந்தோஷமாகவும் எண்ணி, சதிகாரர்களின் மாய வலைகளில் எளிதாகச் சிக்கிவிடுகிறார்கள்.
பல புள்ளிவிபரங்கள் டீன் ஏஜ் பெண்களைப் பற்றித்தான் அதிகம் கவலை தெரிவிக்கின்றன. டீன் ஏஜ் பருவத்தில் புதிது புதிதாக கற்றுக் கொள்ள வேண்டும் என்ற ஆர்வமும், அதற்க்காக எதற்கும் அஞ்சாத சாகஸ உணர்வும், அழகை வெளிக்காட்டிக் கொள்ள வேண்டும் என்ற ஆடம்பர உணர்வும் பெண்களுக்கு அதிகம் இருக்கின்றன. வெளிஉலகத்தில் அவ்வளவாக வாய்ப்பு இல்லாத காரணத்தால், எந்தக் கட்டுப்பாடும் இல்லாத இணைய உலகம் அவர்களை எளிதாக வசீகரிக்கிறது. ஒரு கிளிக், ஒரு ஃபோட்டோ, ஒரு அப்லோட். அவ்வளவுதான் உலகம் முழுக்க இருக்கும் இணைய சதிகாரர்களின் பார்வையில் தானே போய் விழுகிறார்கள்.
விபரீதம் - 1 - நடுக்கதை
வீட்டில் பெற்றோர்கள் சுதாரிக்கும் முன், அந்த ஆண் சொன்ன முகவரியை, அவள் அடைந்துவிட்டாள். கையில் ஒரு பூங்கொத்து, அந்த ஆணுக்குப் பிடித்த நிறத்தில் பரிசாக புது சட்டை. எல்லாமே அவ்வப்போது புதுக்கம்மலும், சாக்லேட்டும் வாங்க சேர்த்து வைத்த காசிலும், அப்பாவுக்குத் தெரியாமல் இதற்க்காகவே திருடிய பணத்திலும் வாங்கியது. அவள் திருடுவதும், கடைக்கு வந்து எதையாவது வாங்குவதும், இத்தனை தூரம் தனியாக வந்ததும், அவளுக்கு இதுதான் முதல் முறை. அவளுக்கே ஆச்சரியம். எப்படி இவ்வளவு தைரியம் வந்தது. தைரியம் என்பதை விட, இனம் புரியாத படபடப்பான ஈர்ப்பு. இத்தனை பயமாக இருந்தாலும் இது பிடித்திருக்கிறதே ஏன் இந்த இரகசிய தவிப்பைத் தந்த அவனை உடனே பார்க்க வேண்டுமே. தினமும் இனிக்க இனிக்கப் பேசும் அவனை இப்பவே பார்க்கணுமே..
 பூங்கொத்துடனும், இந்தக் கேள்விகளுடனும், அந்த விலாசத்தை அவள் அடைந்த போது, மெல்லிய நடுக்கம் பரவுவதை அவள் உணர்ந்தாள். இருந்தாலும் ஆர்வம் உந்தித் தள்ள, மெல்லிய இருளாக இருந்த அந்த வீட்டுக்கதவை தட்டினாள்.
விபரீதம் - 2 - நடுக்கதை
நான் உன்னைக் காதலிக்கிறேன் என்று டைப் செய்யவே கைகள் நடுங்கின.
'விளையாட்டுதானே...பயப்படாதே..டைப் பண்ணு' என்றார்கள் சுற்றியிருந்த தோழர்கள்.
'என்னமோ ஸ்பெஷலா சொல்லணும்னு சொன்னியே.. என்ன அது' என்றன மறுமுனை சாட்டிங் விரல்கள்.
'எனக்கு பயமா இருக்கு' என்றாள்.
'என்ன பயம்.. நானே டைப் பண்ணிடவா
'அப்படின்னா சீக்கிரம் டைப் பண்ணு' என்றான் இன்னொருவன்.
'அப்புறம்..அப்புறம்...' என்று படபடத்தது எதிர்முனை
'நான்..உன்னை..காதலிக்கிறேன்...' என்று அவள் நடுங்கியபடியே டைப் செய்து முடித்தாள்.
'ஹைய்ய்யா...' என்று எதிர் முனை பரவசமானது..
அவளே தன் வசம் ஆனது போல தொடர்ந்து வந்த வார்த்தைகள் விளிம்புகளைத் தாண்டிக் கொண்டிருந்தன. அவளைச் சுற்றி நின்ற நண்பர்கள், மொபைல் போனில் அவள் டைப் செய்த அத்தனையும் படம் படித்துவிட்டு, சூப்பர்...சூப்பர் என்று துள்ளிக் குதித்தார்கள்.
'ஹேய் எதுக்கு வீடியோ எடுத்தீங்க.. '
'ஐயம் ரியலி ஹேப்பி' என்றது எதிர் முனை
'சே..பாவம் அவன்' என்றாள் அவள்.
மீண்டும் சொல்கிறேன், ஆன்லைன் உலகம் என்பது இவ்வளவு அபாயகரமானதா என்று அஞ்சிவிட வேண்டாம். ஆனால் அது ஒரு மாய உலகம். அதே சமயம் ஒதுக்க முடியாத உலகம். அதில் நல்லவை போலவே கெட்டவையும் இருக்கும். அதனால் ஜாக்கிரதையாக இருங்கள் என்று எச்சரிக்கை செய்யவே இந்தக் கட்டுரை.
இந்த மாய வலையில் பெண்களுக்கு கிடைக்கின்ற சுதந்திரமும், புதுப்புது சிநேகிதங்களும், கனவிலும் நினைக்க முடியாத வாய்ப்புகளும் அவர்களுக்கு ஒரு பலத்தை தந்திருக்கிறது என்பதை மறுக்கவே முடியாது.
பெண்களுக்கு ஆன்லைன் உலகம் தந்திருக்கும் பலங்கள்.
வேலை வாய்ப்பு, வியாபாரத் தொடர்புகள்
உலகம் முழுவதும் புதிய சிநேகிதங்கள்.
பெண்களுக்கு ஆன்லைன் உலகம் தந்திருக்கும் பலவீனங்கள்
உணவு, உடை, ஆரோக்கியங்களில் தர இறக்கம்
ஆன் லைன் விவாதங்களில் பல பெண்கள் அரசியல் பேசுவதைப் பார்க்கலாம். பொது விவாதங்களில் கலந்து கொள்வதை கவனிக்கலாம். தனிப்பட்ட வாழ்க்கையில் அவர்களால் இது போன்ற விவாத அரங்குகளுக்கு செல்ல முடியாது. ஆனால் ஆன்லைன் அமர்ந்த இடத்திலேயே இதைச் செய்ய வாய்ப்பளிக்கிறது. சில பெண்கள் தேர்தல் காலங்களில் பிரச்சாரத்தில் ஈடுபவதைக் கூட பார்க்கலாம். இந்த வாய்ப்பும், பழகும் சுதந்திரமும் அவர்களுக்கு புது சிநேகிதங்களையும், எதிரிகளையும், அவர்களின் பலவீனத்தை சுரண்டக் காத்திருப்பவர்களையும் ’சேர்த்தே அவர்களுக்கு தருகிறது. குறிப்பாக இளம் பெண்களும், வெளியில் செல்ல அதிக வாய்ப்பு இல்லாத, வேலைக்குச் செல்லாத பெண்களும் இதில் எளிதாக வந்து சிக்கிவிடுகிறார்கள். பலமா பலவீனமா என கணிக்க முடியாத ஒரு உலகில் சுழன்று கொண்டிருக்கிறார்கள்.
- அடுத்த பதிவு : இரண்டாம் பாகம்
Labels: ஆன்லைன் எச்சரிக்கை, சிந்திப்போம்
மு.க வுக்கு ஆதரவா, ஜெ. வுக்கு வக்காலத்தா, நம் குழந்தைகளுக்கு கல்வியா எது முக்கியம்
சமச்சீர் கல்வி விவகாரத்தை இரு கழகங்களுக்கான சண்டை என்ற மனோபாவத்தில் வேடிக்கை பார்த்துக் கொண்டிருக்கும் பெற்றோர்களுக்கு ஒரு எச்சரிக்கை.
கருணாநிதிக்கும், ஜெயலலிதாவிற்கும் வக்காலத்து வாங்கி வீணாகப் போனது போதும். இது அரசியல் பிரச்சனை அல்ல. அடிப்படைக் கல்வி பிரச்சனை. நமது குழந்தைகளின் எதிர்காலத்தை பாழடித்துக் கொண்டிருக்கும் பொறுப்பற்ற அரசியல் வர்க்கத்தை நாம் சீற்றத்துடன் கேள்வி கேட்க வேண்டிய நேரம் வந்துவிட்டது.
நமது அருமையான குழந்தைகளை இதைவிடக் கொடுமையாக கேவலப்படுத்த முடியாது. அவர்களுக்கு பள்ளி உண்டு. ஆனால் கல்வி இல்லை. வேறு எந்த நாட்டிலாவது இது போலக் குளறுபடி உண்டா
நமது குழந்தைகள் பாடம் படித்து 2 மாதங்களாகிவிட்டன. உலக வரலாற்றிலேயே கல்வி விஷயத்தில் இந்த அளவுக்கு பொறுப்பே இல்லாமல் நடந்து கொண்ட அரசு எதுமே இல்லை.
எங்கள் குழந்தைகளுக்கு ஏன் கல்வியை மறுக்கிறீர்கள் என்று இந்த அரசாங்கத்தை ஒரே குரலில் நாம் கேள்வி கேட்டே ஆக வேண்டும். நல்லதோர் வீணையாக இருக்கும் நம் குழந்தைகள் புழுதியில் எறியப்படுவதற்கு முன் நாம் விழித்துக் கொள்ள வேண்டும்.
அரசியல் காரணங்களுக்காக, நம் குழந்தைக்கு கல்வி தர மறுக்கும் இந்த அரசு உடனே பதவி விலக வேண்டும். அல்லது நாளை முதல் பாடங்களை நடத்த வேண்டும்.
Labels: அரசியல், கருணாநிதி, சிந்திப்போம், ஜெ
GPS - நம்மைப் பற்றிய தகவல்களை எப்படி சேகரிக்கிறது
நாம் போகும் இடம் அறிந்து, நாம் தேடும் விஷயம் கண்டுபிடித்து, நாம் விரும்பி வைத்திருக்கும் மொபைல் அல்லது ஐ-பேட் அல்லது லேப்டாப்புக்கு தானாக விஷயம் வந்து சேர்வது எப்படி
இது வண்ணாரப் பேட்டையில் உட்கார்ந்து கொண்டு, ஏற்காடு மலை உச்சியில் இடம் வாங்குவது போலத்தான். வண்ணாரப் பேட்டையில் உள்ள வாங்குபவருக்கும், ஏற்காடு மலை உச்சியில் இருக்கும் விற்பவருக்கும் இடையில் இடைத்தரகர்கள் இருக்கிறார்கள். இவர்கள் வாங்குபவர், விற்பவர் என இருவருக்குமே விஷயங்களை லீக் செய்து வியாபாரத்தை நடத்துகிறார்கள். அதே போல, இணையத்தில் உலவுபவர்களின் தேவைகளை அறிந்து கொள்வதில் சமூக வலைத் தளங்களில், நமது விருப்பங்கள் கண்காணிக்கப்படுகின்றன. அப்படி பெறப்படும் தகவல்கள், GPSடன் இணைக்கப்பட்டு நமக்கு கிடைக்கின்றது.
ஊர்விட்டு ஊர் செல்லும்போது, நீங்கள் தற்போது எந்த ஊரில் இருக்கிறீர்கள் என்ற செய்தியை பிஎஸ்என்எல் வாடிக்கையாளர்கள் தங்கள் மொபைலில் கவனித்திருப்பீர்கள். இதனை வெறும் ஒரு வழித் தகவலாக இல்லாமல், உங்களிடமிருந்தும் ஏதாவது தகவல் வாங்குவதன் மூலம் நீங்கள் எங்கிருந்து, என்ன செய்கிறீர்கள் என்ற விபரம் சேகரிக்கப்டுகிறது. இந்த தகவலை சேகரிப்பவர்கள், ஃபேஸ்புக், ஃபோர்ஸ்கொயர், டிவிட்டர் உள்ளிட்ட சமூக வலைத்தளங்கள். ஆரம்பத்தில் ஒரு துளியாக இருக்கும் தகவல், ஒரு கட்டத்தில் ஒரு கடல் போல விரிவடைந்துவிடுகிறது.
மாயவரத்தில் பிரயாணம் செய்வோர், பானிபூரியும், பேல்பூரியும் கிடைக்காமல் திண்டாடுகிறார்கள். நெல்லூர் செல்பவர்கள், மருந்து கிடைக்கவில்லை என்று அலுத்துக் கொள்கிறார்கள். சேலம் அம்மா பேட்டையில் ரியல் எஸ்டேட் பற்றி விசாரிக்கிறார்கள், என விதவிதமான தகவல்கள் சேகரிக்கப்படுகிறது. இதன் அடிப்படையில் ரியல்எஸ்டேட், மருந்து சப்ளை செய்வோர், உணவுவிடுதி நடத்துவோரின் விளம்பரங்கள் பெறப்பட்டு அனுப்பப்டுகிறது. இதனால் நமக்கும் Location specificஆக, அந்த ஊருக்குள் நுழைந்ததுமே , அனைத்தும் தேடாமலேயே கிடைக்கிறது. நிறுவனங்களுக்கும் வாடிக்கையாளர்கள் தொடர்பு கிடைக்கிறது, வியாபாரம் பெருகுகிறது.
ஆன்லைன் போட்டோ தளங்களில் Location
தற்போது ஆன்லைனில் போட்டோக்களை ஏற்றி சேமித்து வைப்பது மிகச் சுலபம். அப்படி ஏற்றும் போது loation என்ற ஒரு கேள்விக்கு பதில் சொல்லியிருப்பீர்கள். இதன் பிண்ணனி இதுதான். சென்னைக்காரர்கள் அடிக்கடி ECR ரோடில் புகைப்படம் எடுத்துப் போடுகிறார்கள் என்றால், அங்கே வியாபார வாய்ப்பு அதிகம் உள்ளது என வியாபார நிறுவனங்களுக்கு உங்களை அறியாமல் தகவல் தருகிறீர்கள்.
Twitter தளத்தில் Hash tag பிரபலம். கோ படத்தில் நடிகை ராதாவின் மகள் சூப்பராக நடித்துள்ளார் #karthika என்று நீங்கள் டிவிட்டுவீர்கள். அச்சு அசலாக அவர் சிறு வயது ராதா போலவே உள்ளார் #karthika என இன்னொருவர் டிவிட்டுவார். அவருடைய கண்கள் அழகு. #karthika என மற்றுமொருவர் டிவிட்டுவார். ஆளாளுக்கு ஒரு ட்வீட் (அதாவது ஒரு குறுஞ்செய்தி) ஒருவர் அமெரிக்காவில், ஒருவர் அம்மா பேட்டையில், ஒருவர் வண்ணாரப் பேட்டையில். வெவ்வேறு நேரத்தில் அனுப்பிய ட்வீட் ஆனாலும் #karthika என்ற அடையாளத்தை க்ளிக்கினால், அத்தனை பேரின் ட்வீட்டுகளும் ஒன்றாக வரும். ஒரு இலட்சம் பேர் #karthika வை பயன்படுத்தியிருந்தாலும், அத்தனை பேரின் ட்வீட்டுகளும் ஒன்றாக வரும்.
இது போல #tn_election #rajini #2G #fb #samsung #nokia என பல்வேறுவிதமான ஹேஷ்(#) டேகுகளை நாம் டிவிட்டரில் கவனிக்கலாம். இதனை ஹேஷ்(#) டிரண்ட் என்கிறார்கள். அதிகம் பயன்படுத்தப்படும் ஹேஷ்(#) டேகுகளை வைத்து மார்க்கெட்டிங் நிறுவனங்கள் உள்ளே புகுகின்றன.
இந்த தளத்தில் காட்பரி நிறுவனம் தனக்கென ஒரு பக்கத்தை திறக்கும். அதில் தனது லேட்டஸ்ட் விளம்பரங்களை ஒளி ஒலி பரப்பும். தனது புதிய சாக்லேட் பற்றி தகவல் தரும். டிஸ்கௌண்ட் அறிவிப்புகளை வெளியிடும். இதனை பார்வையிடுவதோடு நில்லாமல், இந்த பக்கத்துக்கு வந்து பார் என தன் நண்பர்களையும் அழைத்து வருபவர்களை இந்த விளம்பரப் பக்கம் ஸ்பெஷலாக கவனிக்கிறது. அதிக நண்பர்களை அழைத்து வந்து பார்க்க வைத்தவருக்கு மேயர் என்ற பதவி தரப்படுகிறது. மேயருக்கு ஸ்பெஷல் கவனிப்பாக டிஸ்கவுண்ட் மற்றும் இலவசங்கள் தரப்படும். இதைப் பார்த்து ஆர்வமடைபவர்கள் தாங்களும் மேயராக விருப்பப்படுவார்கள். எனவே அதிக நண்பர்களை அவர்களும் திரட்டுவார்கள். அவர்களின் ஆர்வம் மறைமுகமாக வியாபாரத்தை வளர்க்கும்.
உதாரணமாக Samsung ஒரு வியாபாரப் பக்கத்தை திறக்கிறது என வைத்துக் கொள்வோம். அதில் நீங்கள் உங்கள் கருத்துகளைச் சொல்ல அனுமதி தரப்படும். எனக்கு இந்த புதிய மாடல் மொபைல் போன் பிடித்திருக்கிறது. ஏன் பிடித்திருக்கிறது என்றால், என்று சில வரிகளை எழுதுவீர்கள். இதைப் படித்துவிட்டு, உங்கள் கருத்துகளை ஆமோதித்து மற்றொருவர் தன் கருத்தை சொல்வார். சிலர் தனக்கு அந்த குறிப்பிட்ட மாடலால் பிரச்சனை என்பார். உடனே நீங்கள் அந்த குறிப்பிட்ட பிரச்சனையை தீர்ப்பது எனறு அவருக்கு தீர்வு சொல்வீர்கள். நன்றாக கவனியுங்கள். Samsung கிற்குப் பதிலாக நீங்கள் யாரோ ஒரு Samsungவாடிக்கையாளரின் பிரச்சனையை தீர்க்க உதவிக் கொண்டிருக்கின்றீர்கள். இதை கவனிக்கும் samsung உங்களுக்கு தள்ளுபடி ஆஃபர், ஞாயிற்றுக் கிழமை பார்ட்டி, இலவச கூப்பன் என எதையாவது தந்து உங்களை தன் வசத்திலேயே வைத்திருக்கும். இந்த சேவையில் மகிழ்ந்து நீங்களும் பலரை samsungகிற்கு மாறச் செய்வீர்கள்.
Facebook - Googleன் தாமதமான என்ட்ரி.
ஃபேஸ்புக் இன்றைய தேதியில் மிகப்பிரபலமான சமூக வலைத் தளம். ஆனால் இந்த வகை மார்க்கெட்டிங் இலாபத்தை புரிந்து கொள்வதில் தாமதம் செய்துவிட்டது. அதனால் ஃபேஸ்புக் ஸ்பெஷல் என்று நவீன உத்தி எதையும் குறிப்பிட்டுச் சொல்வதற்க்கில்லை.
கூகுள் தனக்கென ஒரு புதிய சமூக வலைத்தளத்தை வெளிக்கொண்டு வரப்போவதாக பல நாள் வதந்தி ஒன்று உண்டு. அதில் GoogleMapல் உள்ள சகல அம்சங்களுடன், மேலும் ஸ்பெஷலாக இன்னும் பல விஷயங்கள் வரப்போகிறதாம். பார்க்கலாம்...
உம்மன்சாண்டிக்கும், ஜெயலலிதாவுக்கும் ஒரு கேள்வி
ரஜினி - (அனைவருக்கும் பிடித்த) முரண்பாடுகளின் மூட்...
கனிமொழி இனி ஜெயலலிதாவை பின்பற்ற வேண்டும்
மயக்கம் என்ன - விமர்சனம்
சிறு தயாரிப்பாளர்களுக்கு இனி சினிமாவில் இடமில்லை
ஒரு லிட்டர் சன் லைட்
முதல்வர் அவர்களுக்கு ஒரு கடிதம்
ஆப்பிள் வெளியிட்ட (போலி) விண்டோஸ்
அன்னா ஹசாரே - செய்திச் சேனல்களின் TRP பூஸ்டர்
களவாணி வேலை செய்ய சம்பளம் - Hacking படியுங்கள்
ஆன்லைன் சதி வலைகளில் சிக்கும் பெண்கள் - எச்சரிக்கை...
ஆன்லைன் சதி வலைகளில் சிக்கும் பெண்கள் - எச்சரிக்கை...
மு.க வுக்கு ஆதரவா, ஜெ. வுக்கு வக்காலத்தா, நம் குழந...
GPS - நம்மைப் பற்றிய தகவல்களை எப்படி சேகரிக்கிறது


sundaravadivelu's BLOG... ..... நல்லவை எழுதவே எப்போதும் முயல்கிறேன்...: குடியிருந்த வீடு..

sundaravadivelu's BLOG... ..... நல்லவை எழுதவே எப்போதும் முயல்கிறேன்...
மனிதனுடைய எல்லா தேவைகளுக்கும் இந்த பூமியில் பொருட்களுண்டு .. ஆனால்-- அவனுடைய பேராசைகளுக்கு மாத்திரம் இந்த பூமியே போதாது.. ஆனால்-- அவனுடைய பேராசைகளுக்கு மாத்திரம் இந்த பூமியே போதாது..
முப்பது முப்பத்தைந்து வருடங்கள் முன்னர், அதாகப் பட்டது எனக்கு எட்டு பத்து வயது இருந்த போது நாங்கள் குடியிருந்த வாடகை வீடு இப்போது வசிக்கிற சொந்த வீடிருக்கிற அடுத்த தெருவில் தான் இருக்கிறது.
நாங்கள் வசித்த அந்த வாடகை வீடிருக்கிற தெரு வழியாக எமது விஜயம் எதன் நிமித்தமோ அன்றாடம் இருக்கும்.. அனிச்சையாகக் கூட அந்த வீட்டை நான் மறந்தது கிடையாது.. ஒரு லேசான பார்வையை மேய விட்டுத் தான் கடப்பது வழக்கம்..
நாங்கள் இருந்த காரணத்தாலோ என்னவோ அந்த வீடு மேற்கொண்டு எவ்விதப் புணரமைப்பும் அற்று அதே கதியில் ஓர் ஞாபகச் சின்னம் போன்று வீற்றிருந்தது..
எமது இளம்பிராயத்தில் அந்த வீட்டினுள் நான் எண்ணிலடங்கா விளையாட்டுக்களை அரங்கேற்றி சுகம் கண்டிருக்கிறேன்.. பக்கத்து வீட்டு வாண்டுகளை அழைத்து வந்து கண்ணாமூச்சி துவங்கி விறகுக் கட்டை வைத்து கிரிக்கட் ஆட்டம் வரைக்கும் பிய்த்தெறிந்திருக்கிறோம் .. எங்களது சேட்டைகள் எங்கனம் எமது வீட்டாரால் பொறுத்துக் கொள்ளப் பட்டது என்பது இன்றளவும் எமக்கு ஆச்சர்யம்.. எனது அம்மா ஆகட்டும் அப்பா ஆகட்டும் "வெளிய போயி வெளயாடுங்கடா வாண்டுகளா" என்று செல்லமாக அதட்டுவார்களே அன்றி அதில் ஒரு காட்டமோ நொந்து கொள்கிற தன்மையோ இராது.. ஆகவே அதனை மதிக்கிற பெருந்தன்மை எங்கள் அனைவரிடமும் இழந்தே போயிருந்தது என்று சொல்லலாம்..
இன்றைக்கு எனது குழந்தையோடு தனது மற்ற சிநேகிதக் குழந்தைகள் என்றேனும் அளவளாவ வருகை புரிகையில் நான் என்னையும் அறியாமல் சிடுசிடுக்க நேர்கிறது... அதிலே அவைகள் மிரண்டு, மேற்கொண்டு எமது வீடு வரவே யோசிக்கின்றன..
அந்த வீட்டின் இண்டு இடுக்கு என்று ஒவ்வொரு பிராந்தியமும் எனக்கு அத்துப்படி....
யாராரோ குடி வருகிறார்கள், போகிறார்கள்.. நமக்கு அறிமுகமான யாராச்சும் வந்தால் ஒரு முறையாவது அந்த மலரும் நினைவுகளை உணர்ந்து ஒருவகை வார்த்தைப் படுத்த முடியாத ஓர் லாகிரியை உணரவேண்டும் என்கிற அவா எப்போதும் எனக்குண்டு..
அறிமுகம் ஆகாத நபர்களாக இருந்தால் தான் என்ன.. இப்போது போய் அறிமுகப் படுத்திவிட்டு கொஞ்ச நேரம் அளவளாவிக் கொண்டு வந்தால் வேண்டாமென்றா மறுத்து விடப் போகிறார்கள்.. இப்போது போய் அறிமுகப் படுத்திவிட்டு கொஞ்ச நேரம் அளவளாவிக் கொண்டு வந்தால் வேண்டாமென்றா மறுத்து விடப் போகிறார்கள்.. ஆன போதிலும் அவ்விதம் அனுமதி பெறுவதற்கான மனநிலை வருவது இல்லை..
பள்ளிக்கு செல்ல மாட்டேன் என்று அடம் பிடித்தது, அப்பாவிடம் ஐம்பது காசு திருடி தர்மடி வாங்கியது, பாட்டி சுருக்குப் பையை அவள் தூங்கிய சமயத்தில் உருவி உள்ளே எவ்வளவு இருக்கிறது என்று கூட எண்ணிப் பார்க்காமல் எதிர் திசையில் இருந்த நாடார் கடையில் பம்பரம் குண்டு பலூன் எல்லாம் வாங்கியது போக தேன் மிட்டாய், கடுக்காய் மிட்டாய் .. எல்லாம் பாக்-அப் பண்ணி வீடு வந்து மொத்துவாங்கி, சின்ன வலிக்கே உசுர் போனது போல கத்திக் கதறி ரகளை பண்ணி...
'இனி இப்டி செய்ய மாட்டேன்' என்று சத்தியம் செய்து , செய்த தவறுக்காக தோப்புக் கரணம் போட்டு மன்னிப்புக் கேட்டு ..
அப்புறம் அடுத்தவாட்டி உருவிய சுருக்குப் பையில் கொஞ்சம் மட்டும் காசுகளை ஒரு குத்து அள்ளிக் கொண்டு பிற்பாடு கிழவி இடுப்பிலேயே திறமையாக செருகி .... அம்மாதிரி பற்பல முறைகள் நடந்துள்ளன.. ஏனெனில் அது எந்தப் புகாரையும் கொண்டுவரவில்லை கடைசி வரைக்கும்..
எங்க பாட்டி இறந்த பிறகு, முதலில் எனக்குத் தோன்றியது அந்த சு.பை தான்.. ஓடி சென்று அதை எடுத்து உள்ளே துழாவிப் பார்த்த போது 18 ரூ. இருந்தது.. ஏனோ எனக்கு அதை எடுக்கத் தோன்றவில்லை. மாறாக தேம்பித் தேம்பி அழுதேன் வெகு நேரம். பொன்முட்டை இட்டுக் கொண்டிருந்த வாத்தை கழுத்து நெரித்து கொன்று போட்டது போன்று எனக்கொரு எண்ணம்..
வியாபாரம் நிமித்தம் 2 மாதங்கள் சென்னை சென்று விட்டுத் திரும்பி வருகையில் அந்த வீடு அவசர அவசர கதியில் புணரமைக்கப் பட்டுக் கொண்டிருந்தது..
"அடடே. ஒரு முறையாவது சென்று பார்த்துவிட்டு வந்திருக்கலாமே" என்றோர் அங்கலாய்ப்பு எனக்குள்..
சரி, இந்தத் தருவாயிலாவது ஒருமுறை சென்று பார்த்துவிட்டு வரலாம் என்று அந்த மேஸ்திரியின் அனுமதி வாங்கி, உட்புகுந்தேன்..
அந்த சமையலறையின் ஓரத்தில் ஒரு சின்ன மேடை உண்டு.. அங்கே அமரவைத்துத் தான் எனக்கு, எனது தங்கைக்கு என் அம்மா பருப்பு சாதம் உருட்டி உருட்டி கதை சொல்லிக் கொண்டு ஊட்டுவாள்..
அந்த மேடை இடிக்கப் பெறுவதற்கான ஆயத்தத்தில் இருந்தது..
'உங்க காலைப் பிடித்து கேட்டுக்கறேன் .. அந்த மேடையை அப்டியே விட்டு வையுங்கள் ' என்று கேட்கத் தோன்றியது.. ஆனால் அப்படிக் கேட்டிருந்தால், நானே எனக்கு லூஸாகப் புரிபட்டிருப்பேன்..
சொந்த வீடோ வாடகை வீடோ பிரிந்த பின் திரும்ப அங்கு செல்லும் போது பழையநினைவுகள் நம்மை வசீகரிக்கும் பிரிந்த பின் திரும்ப அங்கு செல்லும் போது பழையநினைவுகள் நம்மை வசீகரிக்கும் சிறப்பானதொரு பதிவு
உந் தன் நிமித்தம் "ஒருதலைக் காதலன் " தகுதி எமக்கு சுலபத்தில் வாய்த்தது.. இருதலைப்படுத்தும் முஸ்த்தீபு எதுவுமற்று ஏக்...
பச்சையாய் ஒரு செக்ஸ் ஜோக் ....
ஓர் மனைவி தனது கணவனிடத்து யதார்த்தமாகச் சொன்னாள் ..: "நேற்றொரு செய்தி படித்தேன்... பிரபல ஆஸ்பத்திரி ஒன்றில் ஓர் பெண் நோயாளி ஒருத்தி ...
உந் தன் நிமித்தம் "ஒருதலைக் காதலன் " தகுதி எமக்கு சுலபத்தில் வாய்த்தது.. இருதலைப்படுத்தும் முஸ்த்தீபு எதுவுமற்று ஏக்...
திருந்தவே மாட்டாங்களா நம்ம மக்களு...
வருசநாடு மாளிகைப்பாறை கருப்பசாமி ... நன்கு குறி சொல்கிறார் பூசாரி ஒருவர்.. பாரம்பரியமாக அவரது தந்தை வழி.. பாட்டன் வழி.. முப்பாட்டன் வழி... ...
தமிழ் மொழி என்கிற நோயாளி..
என்ன சொல்லி விழுகிறது மழைத்துளி
just on the way.. ஒரு சின்ன சிந்தனை..
JUST REGISTERING MY USUAL MORNING.. வழக்கமான எனது காலையைப் பதிவு செய்கிறேன்..
அவஸ்தைகள்... மை ட்ரூ ஸ்டோரி
எழுத்துலக ஜாம்பாவனுக்கு எமது சிறிய அஞ்சலி..
என் தாய் பிறந்த கிராமம் .குறித்து..
ஓர் மன ஆய்வுக் கட்டுரைக்கான சிறு முயற்சி..
கடைக்கார்கள் . பேரங்கள் ..
கதை கவிதை கலந்த காதல் குழப்பம்..
காமம்... செக்ஸ் .. புணர்ச்சி..
சிம்பு .. த்ரிஷா... கவுதம்.. ரஹ்மான்...
சோகமான ஒரு காதல் கவிதை..
பற்று... கவிதை.. ரோஜாக்கள்.. முத்தங்கள்.. முட்கள்..
பாட்டி வடை காக்கா நரி...
பு து க வி தை
புத்தகக் கண்காட்சி... real heaven..
மிக எளிய ஒருபக்கக் கதை
ராஜா ராணி --- சினிமா விமரிசனம்..
வலிகளுடன் அன்றைய ஒரு கவிதை..


Integrated Development Environment – கணியம்

PHP தமிழில் – நூல் அறிமுகம் & பொருளடக்கம்
கணியம் வாசகர்களுக்கு இனிய வணக்கம் இன்று முதல் PHP என்ற சிறந்த கணினி மொழியை, கணியம் மூலம் எளிமையான தமிழில் கற்று மகிழலாம். இந்த அரும் பணியை செய்ய முன்வைத்துள்ள ஆர்.கதிர்வேல் (linuxkathirvel.info@gmail.com) அவர்களுக்கு மனமார்ந்த வாழ்த்துக்கள். Techotopia வழங்கும் PHP Essentials என்ற நூலின் தமிழ் மொழிபெயர்ப்பு தான், கணியத்தில் PHP தமிழில் என்று தொடராக வரப்போகிறது. அதன் பொருளடக்கம்…
PHP தமிழில், ஆர்.கதிர்வேல், கணியம்
Bluefishஎனும் திறமூல உரைபதிப்பு பயன்பாடு
Bluefishஎனும் திறமூல உரைபதிப்பு பயன்பாடானது வாடிக்கையாளர் விரும்பியவாறு செயல்பட அனுமதிக்கின்றது. .இது செயல்களை கட்டுபடுத்துவதற்கான கட்டளை வரித்தொடர்களையும்(Programming language) , வலைப்பதிவை உருவாக்கிட உதவிடும் உரைநிரல் மொழியையும்(Scripting language) , காட்சிபடுத்திட உதவும் குறியீட்டு மொழியையும்(Markup Language) ஆதரிக்கின்றது. இது வடிகட்டி(filter) ,சிறுசிறு குறிமுறைகள் (snippets of code) ஆகியவற்றிற்கான கட்டளை வரிகளை வெளிப்புறத்திலிருந்துசேர்த்திட…
எளிய தமிழில் CSS (6)
எளிய தமிழில் Python (9)
 PHP பயில real time ruby Science scrum software testing in tamil strings tamil tdd Thamizh G Wordpress அறிவியல் எளிய தமிழில் PHP எளிய தமிழில் PHP பயில எளிய தமிழில் Python எளிய தமிழில் wordpress கட்டற்ற மென்பொருள் கணியம் 23 ச.குப்பன் தமிழில் PHP கற்க தமிழ் தொடர்கள்


மும்தாஜை தர்ம சங்கடத்திற்கு ஆளாக்கிய விசயம்! ரகசியத்தை வெளியிட்ட தருணம் - BiggBossMumtajMamathi - பிக்பாஸ்- மும்தாஜ்- மமதி | Tamilstar.com |

மும்தாஜை தர்ம சங்கடத்திற்கு ஆளாக்கிய விசயம்
பிக்பாஸ் நிகழ்ச்சி 12 நாட்களை கடந்து ஓடிக்கொண்டிருக்கிறது. உள்ளுக்குள் இருக்கும் 16 போட்டியாளர்களில் சிலருக்குள் வாக்குவாதங்கள் நடைபெற்றுக்கொண்டிருக்கிறது. இதில் முதல் வாரம் வீட்டின் கிச்சன் தலைவியாக மும்தாஜ் இருந்தார்.
அவரின் மீது சிலர் அதிருப்தியில் இருந்தார்கள். சிலர் அவரை குறை சொல்ல தொடங்கினர். இந்நிலையில் அவரின் தோழியாக கூடவே இருப்பது மமதி தான். ஒரு நேரத்தில் கவர்ச்சி நடிகையாக சினிமாவை கலக்கியவர் மும்தாஜ்.
இன்று அவர் பேசும் போது என் வீட்டில் என் அண்ணன் மகன், மகளோடு படம் பார்க்கையில் என் பாடல்கள் வந்தால் நானே சானலை மாற்றிவிடுகிறேன். என் பாடலை அவர்கள் முன்னிலையில் பார்க்க மிகவும் வெட்கமாக இருக்கிறது.
• கடைக்குட்டி சிங்கம் படத்தின் தாக்கத்தின் காரணமாக விவசாய பொருட்களை இலவசமாக பேருந்தில் ஏற்ற ஆணை பிறப்பித்தது தமிழக அரசு
• இயக்குனரிடம் நடிகை அஞ்சலி செய்த வேலையை பாருங்க - இப்படியா செய்வது
• இந்தியன் 2 பற்றி பிக்பாஸ் வீட்டில் அறிவித்த கமல்
• இன்னைக்கே பொட்டி தூக்கிட்டு பிக்பாஸ் வீட்டை விட்டு போறேன்: சென்ராயன்
• ரஜினிக்கு கைக்கொடுக்குமா அவரது மெகா ஹிட் படம்- அது என்னவென்று தெரியுமா
• ஸ்ரீரெட்டி சர்ச்சைக்கு பதிலளித்த நடிகை காஜல்
• பிரபாஸ் போன்ற மாப்பிள்ளை கிடைத்தால் மகிழ்ச்சி - அனுஷ்காவின் தாயார் பேச்சு
• நிறைய தமிழ் படங்களில் நடிப்பேன் - நமீதா பிரமோத்
• சூர்யா படத்தில் இருந்து வெளியேறிய பிரபல நடிகர்
• அமெரிக்காவில் நடைபெறும் இந்திய சுதந்திர தின விழாவில் கமல்ஹாசன், ஸ்ருதி பங்கேற்பு


விஜய் பிறந்தநாளுக்காக பிரபல திரையரங்கம் செய்த மாஸ் பிளான்! - VijayThalapathy - விஜய்- தளபதி | Tamilstar.com |

விஜய் பிறந்தநாளுக்காக பிரபல திரையரங்கம் செய்த மாஸ் பிளான்
தமிழ் சினிமாவில் அதிக ரசிகர்கள் பலம் கொண்ட நடிகர் விஜய். தமிழ்நாடு, கேரளா, ஆந்திரா, வட இந்தியா என ரசிகர்கள் திரளாக இருக்கிறார்கள்.
பல திரையரங்குகளில் ரசிகர்களுக்கு விஜய் நடிப்பில் ஹிட்டான பல படங்களில் மீண்டும் ரிலீஸ் செய்யப்படுகிறது.
சென்னையில் உள்ள வெற்றி திரையரங்கத்தில் மாலை 6 மணிக்கு மெர்சல் படம் ரிலீஸ் செய்யப்படுகிறது. இதற்காக அவர்கள் ஸ்பெஷல் பிளான் வைத்துள்ளார்களாம்.
▪ விஜய் படத்தின் தலைப்பு இதுவா
▪ படப்பிடிப்பை நடத்த தளபதி-62 படத்திற்கு மட்டும் சிறப்பு அனுமதியா
▪ லீக்கான தளபதி-62 பர்ஸ்ட் லுக் ரிலீஸ் தேதி
▪ தளபதி-62 படத்தின் கதை பற்றி வெளிவந்த லேட்டஸ்ட் தகவல் - தெறிக்க விட தயாரா
▪ விஷாலின் அதிரடி அறிவிப்பு - அதிர்ச்சியில் உறைந்த தல தளபதி ரசிகர்கள்.
▪ தன்னுடைய தீவிர ரசிகைக்காக தளபதி விஜய் செய்த உதவி - வெளிவந்த ரகசியம்.
▪ தளபதி-63 படத்தில் பிக் பாஸ் ஜூலி நடிப்பது உண்மையா
▪ தளபதி-62 பற்றிய முக்கிய அறிவிப்பு - உற்சாகத்தில் உச்சத்தில் ரசிகர்கள்.
▪ மாஸ், கிளாஸ் நடிகர் என்றால் அது விஜய் மட்டும் தான் - பிரபல நடிகர் ஓபன் டாக்.
▪ தளபதி-62 படம் எப்போது தொடங்கும் - கசிந்தது சூப்பர் தகவல்.
• கடைக்குட்டி சிங்கம் படத்தின் தாக்கத்தின் காரணமாக விவசாய பொருட்களை இலவசமாக பேருந்தில் ஏற்ற ஆணை பிறப்பித்தது தமிழக அரசு
• இயக்குனரிடம் நடிகை அஞ்சலி செய்த வேலையை பாருங்க - இப்படியா செய்வது
• இந்தியன் 2 பற்றி பிக்பாஸ் வீட்டில் அறிவித்த கமல்
• இன்னைக்கே பொட்டி தூக்கிட்டு பிக்பாஸ் வீட்டை விட்டு போறேன்: சென்ராயன்
• ரஜினிக்கு கைக்கொடுக்குமா அவரது மெகா ஹிட் படம்- அது என்னவென்று தெரியுமா
• ஸ்ரீரெட்டி சர்ச்சைக்கு பதிலளித்த நடிகை காஜல்
• பிரபாஸ் போன்ற மாப்பிள்ளை கிடைத்தால் மகிழ்ச்சி - அனுஷ்காவின் தாயார் பேச்சு
• நிறைய தமிழ் படங்களில் நடிப்பேன் - நமீதா பிரமோத்
• சூர்யா படத்தில் இருந்து வெளியேறிய பிரபல நடிகர்
• அமெரிக்காவில் நடைபெறும் இந்திய சுதந்திர தின விழாவில் கமல்ஹாசன், ஸ்ருதி பங்கேற்பு


இன்றைய ராசி பலன் 27-12-2017 | Raasi Palan 27/12/2017 - Visar News

அனைத்து செய்திகளும் ஒரே தளத்தில்
மேஷம்: கணவன்-மனைவிக்குள் கருத்து வேறுபாடுகள் வந்து நீங்கும். தாழ்வுமனப் பான்மை வரக்கூடும். வழக்கில் நிதானம் அவசியம். புதியவர்களை நம்பி ஏமாற வேண்டாம். வியாபாரம் சுமாராக இருக்கும். உத்யோ கத்தில் மறைமுக நெருக்கடிகள் வந்து விலகும். இரவு 8.39 மணி முதல் ராசிக்குள் சந்திரன் நுழைவதால் போராடி வெல்லும் நாள்.
ரிஷபம்: குடும்பத்தினர் உங்கள் ஆலோசனையை ஏற்பர். வெளிவட்டாரத்தில் அந்தஸ்து உயரும். அதிகாரப் பதவியில் இருப்பவர்கள் உதவுவார்கள். மனைவிவழியில் ஆதரவு கிட்டும். வியாபாரத்தில் கூடுதல் லாபம் கிடைக்கும். உத்யோகத்தில் சக ஊழியர்கள் பாராட்டுவார்கள். இனிமையான நாள்.
மிதுனம்: தன்னம்பிக்கை யுடன் பொதுக் காரியங்களில் ஈடுபடுவீர்கள். உடன்பிறந்த வர்கள் உறுதுணையாக இருப்பார்கள். நெருங்கியவர்களுக் காக மற்றவர்களின் உதவியை நாடுவீர் கள். வியாபாரத்தில் வி.ஐ.பிகள் வாடிக்கை யாளர்களாவார்கள். உத்யோகத்தில் உங்கள் கை ஓங்கும். சிந்தனைத் திறன் பெருகும் நாள்.
கடகம்: உணர்ச்சிப்பூர்வ மாகப் பேசுவதை விட்டு அறிவுப் பூர்வமாகப் பேசு வீர்கள், செயல்படுவீர்கள். திடீர் முடிவுகள் எடுப்பீர்கள். பிள்ளைகளை புதிய பாதையில் வழி நடத்துவீர்கள். புண்ணிய ஸ்தலங்கள் சென்று வருவீர்கள். வியாபாரத்தில் பாக்கிகள் வசூலாகும். உத்யோகத்தில் மதிக்கப்படுவீர்கள். சாதிக்கும் நாள்.
சிம்மம்: இரவு 8.39 மணி வரை சந்திராஷ்டமம் தொடர் வதால் பழைய கசப்பான சம்பவங்களை பேசிக் கொண்டிருக்க வேண்டாம். பணப்பற்றாக்குறையால் பிறரிடம் கைமாற்றாக வாங்க வேண்டி வரும். வியாபாரத்தில் லாபம் மந்தமாக இருக்கும். உத்யோகத்தில் கூடுதல் கவனம் செலுத்துவது நல்லது. தன்னம்பிக்கை துளிர்விடும் நாள்.
கன்னி: கணவன்-மனைவிக் குள் ஆரோக்யமான விவாதங்கள் வந்துப் போகும். புதிய வர்கள் அறிமுகமாவார்கள். வீட்டில் மகிழ்ச்சியான சம்பவங்கள் நிகழக்கூடும். வியாபாரத்தில் அதிரடி மாற்றம் செய்வீர்கள். உத்யோ கத்தில் உங்களின் திறமையை வெளிப் படுத்த நல்ல வாய்ப்பு வரும். இரவு 8.39 மணி முதல் சந்திராஷ்டமம் தொடங்கு வதால் நிதானம் தேவைப்படும் நாள்.
துலாம்: கனிவான பேச்சால் காரியம் சாதிப்பீர்கள். பிள்ளைகளால் புகழ், கௌரவம் உயரும். வீட்டை விரிவுப்படுத்தி கட்ட முடிவெடுப்பீர்கள். வேற்றுமதத்தவர் உதவுவார். வியாபாரத்தில் பழைய சரக்கு கள் விற்கும். உத்யோகத்தில் உயரதிகாரி சில சூட்சுமங்களை சொல்லித் தருவார். திடீர் யோகம் கிட்டும் நாள்.
விருச்சிகம்: குடும்ப வருமானத்தை உயர்த்த முற்படுவீர்கள். உங்களைச் சுற்றியிருப் பவர்களில் நல்லவர்கள் யார் என்பதை கண்டறிவீர்கள். அக்கம்-பக்கம் வீட்டாரின் ஆதரவு பெரு கும். வியாபாரத்தில் புது ஒப்பந்தம் கையெழுத்தாகும். உத்யோகத்தில் சூழ்ச்சிகளை முறியடிப்பீர்கள். புதுமை படைக்கும் நாள்.
தனுசு: வேலைகளை உடனே முடிக்க வேண்டுமென நினைப்பீர்கள். பண விஷயத் தில் கறாராக இருங்கள். கலைப் பொருட்கள் வாங்கு வீர்கள். பழைய கடனைத் தீர்க்க உதவிகள் கிடைக்கும். வியாபாரத்தில் தள்ளிப் போன வாய்ப்புகள் தேடி வரும். உத்யோகத்தில் பணிகளை போராடி முடிப்பீர்கள். பழைய நினைவுகளில் மூழ்கும் நாள்.
மகரம்: குடும்பத்தினருடன் கலந்தாலோசித்து பழைய பிரச்னைகளுக்கு முக்கிய தீர்வு காண்பீர்கள். பிரபலங் களின் நட்பு கிட்டும். உறவினர்கள் வீடு தேடி வருவார்கள். புது வாகனம் வாங்குவீர்கள். வியாபாரத்தில் ரெட்டிப்பு லாபம் உண்டு. உத்யோகத்தில் உங்கள் கருத்துக்கு ஆதரவு பெருகும். உற்சாக மான நாள்.
கும்பம்: நீண்ட நாள் ஆசைகள் நிறைவேறும். பிள்ளைகளின் பொறுப்புணர்வு அதிக மாகும். வராது என்றிருந்த பணம் கைக்கு வரும். புதியவர்கள் நண்பர்களாவார்கள். வியாபாரத்தில் வேலையாட்கள் ஒத்துழைப்பார்கள். உத்யோகத்தில் உங்கள் உழைப்பிற்கு அங்கிகாரம் கிடைக்கும். மனசாட்சி படி செயல்படும் நாள்.
மீனம்: இரவு 8.39 மணி வரை ராசிக்குள் சந்திரன் நீடிப்பதால் மறதி, சோம்பல் வந்து நீங்கும். சிலர் உங்களிடம் நயமாக பேசினாலும் சொந்த விஷயங்களை பகிர்ந்துக் கொள்ள வேண் டாம். வியாபாரத்தில் வேலையாட்களின் ஒத்துழைப்பு சுமாராக இருக்கும். உத்யோகத்தில் சக ஊழியர்களை உதா சீனப்படுத்த வேண்டாம். போராட்டமான நாள்.
பிக் பாஸில் காட்டியது எல்லாம் பொய்.
பிரபல சீரியல் நடிகை தூக்கிட்டு தற்கொலை
கமல் கோபத்திற்கு ஆளான ரம்யா பிக்பாஸ் வீட்டில் இருந்து வெளியேற்றப்பட்டார்
உலகக் கிண்ண உதைபந்தாட்டம் மழை விட்டும் முடியாத தூவானம்..
'நான் ஏன் அரைநிர்வாண போராட்டம் நடத்தினேன்'...
அந்த 13 உயிர்கள்... – தமிழகமும் தாய்லாந்தும்
கருவை கலைக்கும் இயற்கை உணவுகள்
மெத்தையில் வித்தை இதுதான்யா தாம்பத்தியம்
சிறுத்தை படைமுகாமில் வளர்ந்தது உறுதியானது
அரசியலுக்கு வருவது உறுதி; அடுத்த சட்டமன்றத் தேர்தல...
இன்னும் 5 பில்லியன் வருடங்களில் எமது சூரியன் தனது ...
அடுத்த வடக்கு மாகாண சபைத் தேர்தல் தொடர்பில் நான் இ...
அரசியலமைப்பு சபையிலிருந்து விஜயதாச ராஜபக்ஷ விலகல்
நேர்மையான அரசியல் தலைமுறையை உருவாக்குவதே சுதந்திரக...
கேப்பாப்புலவில் இராணுவ ஆக்கிரமிப்பிலிருந்த 133 ஏக்...
மக்கள் வழங்கப் போகும் ஆணை ‘மாநிலத்தில் சுயாட்சி’ எ...
‘முத்தலாக்’ தடைச் சட்ட மசோதா மக்களவையில் நிறைவேற்ற...
40 பேரைப் பலி கொண்ட ஆப்கான குண்டுத் தாக்குதல்களுக்...
2017 ஆம் ஆண்டு சிறுவர்களுக்கு மிகவும் மோசமான ஆண்டு...
மனோ கணேசனின் முடிவுக்கு சி.வி.விக்னேஸ்வரன் ஆதரவு
முத்தலாக் சட்ட மசோதா மக்களவையில் தாக்கல்
பெனாசீர் பூட்டோ படுகொலை செய்யப்பட்டு 10 ஆண்டுகள் ந...
ரஷ்யா மத்தியஸ்தம் வகிக்கும் அமைதிப் பேச்சுவார்த்தை...
ஸ்டாலின் செயல்தலைவராக இருக்கும் வரை திமுக ஜெயிக்கா...
காஷ்மீர் சிங்கிலிருந்து குல்பூஷண் வரை... | பாகிஸ்த...
திமுக கூட்டணி உடைகிறதா - காங்கிரஸ், விசிக கருத்து
36 வயது பெண்ணிடம் ஃபேஸ் புக்கில் சிக்கிய இளைஞர், வ...
ஆய்வாளர் பெரியபாண்டியனை சுட்டது, கூட வந்த பொலீஸ்கா...
இந்த 10 அறிகுறிகளை கவனிக்கவில்லை என்றால் - இறப்பதை...
வட்டார முறைமையும் சாதிய-மதவாத அரசியலும்
விடுதலைப் புலிகள் இன்னொரு போரைத் தொடங்குவார்கள் என...
சுமந்திரனுக்கு அமைச்சுப் பதவி வழங்கப்பட்டால் ஆச்சர...
ஐ.தே.க.வில் இணையும் எண்ணமில்லை: கெஹலிய ரம்புக்வெல
குடும்பம்தான் முக்கியம்; ஆக்கபூர்வமாகச் சிந்தியுங்...
ஸ்டாலின் செயல் தலைவராக இருக்கும் வரை தி.மு.க வெற்ற...
பிலிப்பைன்ஸ் டெம்பின் புயலால் கடும் சேதம்
எதிர்வரும் வருடங்களில் ஐ.நா இற்கான அமெரிக்காவின் ப...
தினகரன் வெற்றிக்கு பின்னணியில் நடந்தது என்ன
தலைகீழாக நின்றாலும் தமிழகத்தில் பாஜகவால் நுழைய முட...
லட்சுமி இப்போ பழைய லட்சுமி
அருவி நல்லப்படம், லட்சுமிராமகிருஷ்ணன் பாராட்டு
தயாரிப்பாளரை மருத்துவமனையில் தள்ளிய மெர்சல்
இலங்கைத் தேயிலைக்கான தடையை ரஷ்யா நீக்கியது
ஆழிப்பேரலையில் உயிரிழந்தவர்களின் 13வது நினைவு தினம...
எனக்கென்று கட்சி ஒன்றில்லை; தமிழ் மக்கள் பேரவையினர...
தமிழ் மக்களுக்கு இனி சர்வதேசத்தின் கதவுகளும் திறக்...
குஜராத் முதல்வராக விஜய் ரூபானி பதவியேற்பு
‘நத்தார் ஒளி’ நம்பிக்கையிழந்துள்ள மக்களின் மனங்களி...
இன, மத பேதங்கள் அற்ற நற்பண்புகள் கோலொச்சும் நாடு வ...
மனித நேயத்திற்கு எதிராக எழும் ஆயுதங்கள் அனைத்தும் ...
கெஹலிய ரம்புக்வெல மீண்டும் ஐ.தே.க.வில் இணைகிறார்
முதல்வர் ஜெயலலிதா விட்டுச் சென்ற பணியைத் தொடர்வேன்...
ஆர்.கே.நகர் தேர்தலில் திமுக- தினகரன் கூட்டுச் சதி:...
தினகரன் ‘ஹவாலா’ பணப்பட்டுவாடா மூலம் வென்றுள்ளார்: ...
எங்கள் மீதான கோபத்தில் மக்கள், தினகரனுக்கு வாக்களி...
ஆர்.கே.நகரில் நடந்திருப்பது உண்மையான தேர்தலே இல்லை...
டி.டி.வி.தினகரன் 40,707 வாக்குகள் வித்தியாசத்தில் ...
விக்னேஸ்வரனின் மக்கள் செல்வாக்கு கண்டு பலரும் அஞ்ச...
காணாமல் ஆக்கப்பட்டோர் தொடர்பில் நீதியான விசாரணை அவ...
வடகொரியாவின் ஏவுகணை அச்சுறுத்தலால் மிகவும் உயர்ந்த...
அட வாங்க சார்... ரஜினி சார்...
தமிழ் மக்கள் அரசியல் மாற்றத்தை விரும்புகிறார்கள்: ...
மாவை சேனாதிராஜாவின் மகன் தேர்தல் களத்தில்
2ஜி (2G) தீர்ப்பு: ராசா, கனிமொழி உள்ளிட்ட அனைவரும்...
ஆர்.கே.நகர் இடைத் தேர்தல் வாக்குப்பதிவு நிறைவு; 70...
கனடாவில் கொடூரமாக கொலை செய்யப்பட்ட யாழ்ப்பாண பெண் ...
மீனவர்களின் கந்து வட்டி கொடுமையை சொல்லும் உள்குத்த...
கமல் பட பாட்டில் உதயநிதி ஸ்டாலின்...
தாயும், தந்தையுமாகிய "நூரி அம்மா"
"ஆரோக்கியமாக இருந்தவர் ஏன் கைநாட்டு வைத்தார்" - வை...
நம்பிக்கை துரோகம் செய்துவிட்டார் வெற்றிவேல்: கிருஷ...
மூன்றரை ஆண்டுகளில் மூன்றாவது முறையாக கண்கலங்கிய மோ...
பதவிக்காக சசிகலா காலில் ஜெயக்குமார் விழுந்தது ஏன் ...
இந்த புகைப்படத்தில் இருப்பது யார் தெரியுமா.
கர்ப்பிணிக்கு, அரசு மருத்துவமனையில் சிகிச்சை மறுப்...
அதர்வாவின் அக்காதான், விஜய் சேதுபதிக்கு மனைவியாம்....
விஷாலுக்கு நெருக்கடி கொடுக்கும் அந்த சிலர்
என்னதான் நினைச்சுகிட்டு இருக்கார் ஸ்ருதிஹாசன்
மீட்கப்பட்ட ஆயுதங்களுக்கும் புளொட்டுக்கும் சம்பந்த...
கூட்டு அரசாங்கத்தில் தொடர்வதா இல்லையா
முதலமைச்சர் ஜெயலலிதாவின் தனிப்பட்ட வாழ்க்கை குறித்...
ஒகி புயல் பாதிப்புக்களுக்கு 325 கோடி ரூபா நிவாரணம்...
முதல்வர் ஜெயலலிதா சிகிச்சை வீடியோ; டி.டி.வி. தினகர...
'அருவி' படத்தில் 'சொல்வதெல்லாம் உண்மை'யா
வானவில் போல் பாடலாசிரியர்களை தேர்ந்தெடுத்த அனிருத்...
ரிச்சி தமிழ் சினிமாவில் நிவின்
பால் பாண்டி குறும்படம் குறித்த விமர்சனம்
மாட்டை வைத்துக்கொள்ளுங்கள்... நாட்டைக் கொடுங்கள்...
மறந்ததை நினைவு படுத்திய அருவி... | 'அந்த நோயி'ன் ...
வித்தை காட்டும் கரடிகள் எங்கே போயின


கோயில் கும்பிட வந்த நடிகைக்கு நடந்த கொடுமையை பாருங்கள்! - Puthir.com

கோயில் கும்பிட வந்த நடிகைக்கு நடந்த கொடுமையை பாருங்கள்
கோயில் கும்பிட வந்த நடிகைக்கு நடந்த கொடுமையை பாருங்கள்
கோயில் கும்பிட வந்த நடிகைக்கு நடந்த கொடுமையை பாருங்கள்
புதிரான விடையங்களை புதிரில பாருங்க....
நடிகையிடம் அத்துமீறிய மேக்கப்மான் : கதறியழுத நடிகை..
சென்னையில் நடந்த கொடுமைகளைப் பாருங்கள்
பட வாய்ப்புகள் ஏதும் இல்லை. விபச்சாரத்தில் இறங்கிய பிரபல தமிழ் நடிகை ..
என்னை படுக்கைக்கு அழைத்தார் அந்த தயாரிப்பாளர்.
50 வயதாகியும் இன்னும் திருமணம் செய்யாத எஸ்.ஜே சூர்யா… காரணம் என்ன தெரியுமா
ஆத்தாளும் மகளும் வீட்டுல அரை குறை ஆடையுடன் செய்த வேலை..
விஜய்யை சந்தித்த இளம் இயக்குனர்
நீ என்னிடம் தவறாக நடந்து கொள்ளவில்லையா- பிரபல நடிகரை தாக்கும் ஸ்ரீரெட்டி
உச்சகட்ட கவர்ச்சியில் பிகினி புகைப்படத்தை வெளியிட்ட நடிகை நிகிஷா படேல்
ட்ரெண்டாகும் தளபதி62 விஜய்-கீர்த்தி சுரேஷ் புதிய புகைப்படம் – லீக்செய்தது இவர்கள்தான்
கீர்த்தி சுரேஷை திட்ட ஆரம்பித்த விஜய் ரசிகர்கள்


தொகுப்புவழிப் பகுத்தறிதல் - தமிழ் விக்கிப்பீடியா

கட்டற்ற கலைக்களஞ்சியமான விக்கிப்பீடியாவில் இருந்து.
தொகுப்புவழிப் பகுத்தறிதல் அல்லது தொகுப்புவழித் தர்க்கம் என்பது குறிப்பிட்ட அவதானிப்புகளில் இருந்து பொதுவான முடிவுகளை அல்லது உண்மைகளை முன்வைத்தல் ஆகும். 'சில' ஆகையால் 'எல்லாம்' என்பதை அனுபவம் அல்லது சாட்சிகளின் ஊடாக பெற முற்படுகிறது. மேற்கோள்களுக்கும் முடிவுகளுக்கும் இடையே உள்ள இடைவெளியை தொகுப்பு வழிச் சிக்கல் அல்லது தொகுப்புவழிப் பிரச்சினை என்பர். இந்த இடைவெளி புதிய சிந்தனைகள், எண்ணக்கருக்கள் பிறக்க வழிசெய்கிறது.
மேற்கோள் 1: பொதுவாக மழை பெய்யும் போது மேகமூட்டமாக இருக்கும்.
மேற்கோள் 2: தற்போது மழை பெய்கிறது.
முடிவு: ஆகவே, தற்போது மேகமூட்டமாக இருக்கின்றது.
இந்த ஐபி க்கான பேச்சு
இப்பக்கத்தைக் கடைசியாக 27 சூலை 2017, 07:13 மணிக்குத் திருத்தினோம்.
அனைத்துப் பக்கங்களும் படைப்பாக்கப் பொதுமங்கள் அனுமதியுடன் பகிரப்பட்டுள்ளன; கூடுதலான கட்டுப்பாடுகளுக்கு உட்படலாம்.


புஸ்ஸல்லாவ பிளக்பொரஸ்ட் ஸ்ரீ விவேகானந்தா அறநெறி பாடசாலையில் குரு பூர்ணிமா பூஜை! | Athavan News – ஆதவன் – தமிழ் செய்திகள்

வடக்கில் இராணுவ முகாம்களை அகற்றுமாறு உத்தரவிட்டது யார்: ரணில் கேள்வி
ஆசிரியர் நியமனங்கள் மாகாண சபையின் கீழ் கொண்டு வரப்பட வேண்டும்: சி.வி விக்னேஸ்வரன்
500 விரிவுரையாளர்களுக்கு எதிராக சட்ட நடவடிக்கை
இலங்கையின் போர்க்குற்றவாளிகளுக்கு ஐ.நா.வில் நியமனம்: இரகசிய அறிக்கை வெளியானது
இளஞ்செழியனின் நன்றி மறவா பண்பு: ஆச்சரியத்தில் தென்னிலங்கை
புஸ்ஸல்லாவ பிளக்பொரஸ்ட் ஸ்ரீ விவேகானந்தா அறநெறி பாடசாலையில் குரு பூர்ணிமா பூஜை
புஸ்ஸல்லாவ பிளக்பொரஸ்ட் ஸ்ரீ விவேகானந்தா அறநெறி பாடசாலையில் குரு பூர்ணிமா பூஜை
ஆடி மாதம் வரும் பூரணை தினத்தில் மாணவர்கள் தங்களுக்கு கற்றுக் கொடுத்த குருவினை வழிபடுவது குரு பூர்ணிமா எனப்படும்.
இத்தினத்தன்று, பகவத் கீதையை அருளிய கிருஷ்ணர், வேதங்களை தொகுத்த வியாசர், உபநிடதங்களுக்கு விளக்கம் எழுதிய ஆதி சங்கரர், மத்வர், இராமானுஜர் போன்றோர்களையும் வழிபட்டு திருவருள் பெறுவது வழக்கம்.
அந்த வகையில், புஸ்ஸல்லாவ பிளக்பொரஸ்ட் ஸ்ரீ விவேகானந்தா அறநெறி பாடசாலையில், எதிர்வரும் செவ்வாய்க்கிழமை, ஸ்ரீ விவேகானந்தா அறநெறி பாடசாலை நிர்வாகக் குழு மற்றும் இந்து இளைஞர் மன்றத்தின் ஏற்பாட்டில் குரு பூர்ணிமா பூஜை நடைபெறவுள்ளது.
இதில் குரு பூஜை, பிரார்த்தனை, மாணவர்களின் கலைநிகழ்ச்சிகள் மற்றும் பரிசளிப்பு நிகழ்வு நடைபெறவுள்ளது. அதோடு, அன்னதானமும் வழங்கப்படவுள்ளது.
வெசாக் தினம் தொடர்பில் வெளியான வதந்திகள்
வெசாக் மற்றும் பொசன் போயா தினங்களில் அன்னதானம் வழங்குதல் மற்றும் தோரணம் அமைத்தல் ஆகிய செயற்பாடுகளுக்
அன்னதானம் செய்ய வேண்டுமென்பது ஏன்
அன்னதானம் என்பது உணவற்ற ஏழைகளுக்கும், வரியோருக்கும் பசிக்கு உணவளிப்பதே அன்னதானம் ஆகும். மனித மனமே எத
பொங்கல் முதல் புதுவையின் 10 ஆலயங்களில் வாரம் இருமுறை அன்னதானம்
எதிர்வரும் பொங்கல் பண்டிகை தினம் முதல் புதுவையின் 10 ஆலயங்களில் வாரம் இருமுறை அன்னதானம் வழங்கப்படும்
பகவத் கீதை பிறந்த நாள் எப்போது தெரியுமா
ஐயாயிரத்து ஐநூறு ஆண்டுகளுக்கு முன்பு உபதேசிக்கப்பட்டதாகக் கூறப்படும் பகவத் கீதை, பிறந்த நாள் இன்றாகு
மன்னார்-அல்-அஸ்ஹர் தேசிய பாடசாலையின் வருடாந்த பரிசளிப்பு நிகழ்வு
மன்னார்-அல்-அஸ்ஹர் தேசிய பாடசாலையின் வருடாந்த பரிசளிப்பு நிகழ்வு இன்று (திங்கட்கிழமை) மாலை 3 மணியளவி
புஸ்ஸல்லாவ பிளக்பொரஸ்ட் ஸ்ரீ விவேகானந்தா அறநெறி பாடசாலை
ஆசிரியர் நியமனங்கள் மாகாண சபையின் கீழ் கொண்டு வரப்பட வேண்டும்: சி.வி விக்னேஸ்வரன்
500 விரிவுரையாளர்களுக்கு எதிராக சட்ட நடவடிக்கை
இலங்கையின் போர்க்குற்றவாளிகளுக்கு ஐ.நா.வில் நியமனம்: இரகசிய அறிக்கை வெளியானது
மொரகஹாகந்த – களுகங்கை நீர்தேக்கத்துக்கு நீர் நிரப்பும் நிகழ்வு நாளை
கதிர்காம யாத்திரை சென்ற இளைஞனை காணவில்லை
பதுளை – கொழும்பு புகையிரதம் தடம்புரள்வு: மலையக புகையிர சேவை பாதிப்பு
வவுனியாவில் போராளிகள் மற்றும் பொது மக்களுக்கு அஞ்சலி
நல்லாட்சியில் தனிமனித பாதுகாப்பு கேள்விக்குறி: பசில்
பரீட்சை நிலையங்களில் மேலதிக பொறுப்பதிகாரிகளை நியமிக்க நடவடிக்கை
3 ஆம் நாள் நிறைவு: 351 ஓட்டங்கள் முன்னிலையில் இலங்கை அணி


கொளப்பலூர் கணேசமூர்த்தி: ''தண்ணி வருது - அலைபேசியில் தகவல்!''

உங்கள் விட்டு பிறந்த நாள் வைபவம், திருமண வைபவம், பூப்புநித நீராட்டு விளா என மங்கள நிகழ்வுகள் அனைத்தையும் சிறப்பாகப் படம் பிடித்துத் தருகின்றோம்.
இங்கு பதியப் பதிவுகளில்ல்...... நான் ரசித்தவை, படித்தவை, மற்றவர்க்கு பயனளிப்பவை,செய்திகள் என்பன அடங்கும். மற்றும்; கான், வந்தேமாதரம், பிளக்கர் நண்பன். பலே பிரபு,போன்றவரின் பதிவுகளும்.... மற்றவர்க்கு பயனளிக்கும் நோக்கில் இங்கு பதியப்படும்..
''தண்ணி வருது - அலைபேசியில் தகவல்
ஒரு குடம் தண்ணீர் கிடைப்பது இப்போது தங்கம் கிடைப்பதுமாதிரி. நகராட்சி, மாநகராட்சிகளில் மூன்று நாட்களுக்கு ஒருமுறை, ஐந்து நாட்களுக்கு ஒருமுறை தண்ணீர்வரும். அதுவே கோடை காலம் என்றால், மழை இல்லாவிட்டால், பத்துப் பதினைஞ்சு நாட்களுக்கு ஒரு முறைதான் தண்ணீர்வரும். ஏரியா கவுன்சிலர்கள் அறிவிப்புப் பலகையில் இன்ன தேதியில், இன்ன நேரத்தில் தண்ணீர்வரும் என்று எழுதிப்போட்டாலும், தண்ணீர் வருகிற நேரம் அந்த ஆண்டவனுக்குத்தான் தெரியும். காத்திருந்து, கண் விழித்துப் பரீட்சைக்குப் படிப்பதுபோல, காத்திருந்து தண்ணீர் பிடிக்கிறார்கள் ஏரியாவாசிகள். அத்தனை பேரின் புலம்பல்களுக்கு முற்றுப்புள்ளிவைக்கும் விதமாகத் தண்ணீர் வருவதை அறிவிக்கும் அலாரம் ஒன்றைக் கண்டுபிடித்துள்ளார் தூத்துக்குடியைச் சேர்ந்த இன்ஜினீயர் முருகன்.
''காலையில 10 மணிக்குத் தண்ணீர் வருதுன்னா, சிலர் 10 நிமிஷத்துக்கு ஒரு தடவை குழாயில் அடிச்சுப்பார்ப்பாங்க. தண்ணீர் வராது. காத்திருப்பாங்க. அடுத்த வேலையில கவனம்செலுத்த முடியாது. இதை எப்படி சரி பண்றதுன்னு யோசிச்சேன்.
வீட்டு பைப் லைனில் தண்ணீர் இல்லாதபோது, வெற்றிடத்தைக் காற்று அடைச்சிருக்கும். தண்ணீர் வரும்போது வேகமாகக் காற்றை மோதித்தள்ளிவிட்டு தண்ணீர் வரும். அப்போ காற்றுக்கும் தண்ணீருக்கும் இடையே ஒரு வெற்றிடம் உருவாகும். இந்த வெற்றிடம் நம்ம வீட்டு பைப் லைனுக்குள் வரும்போது, அதிர்வு கொடுக்கும். அப்போ எலெக்ட்ரானிக் சர்க்கியூட்டின் உதவியால் அலாரம் அடிக்க வைக்கலாம்னு கண்டுபிடிச்சேன். அலாரச்சத்தம் கேட்டு நாம் இந்த இயந்திரத்தின் சுவிட்சை அணைக்கிறவரைக்கும் அலாரம் அடிச்சுகிட்டே இருக்கும். இதனால், அசந்து தூங்குறவங்களும் அலாரச்சத்தம் கேட்டு கண் விழிக்கலாம்.
டெலிபோன் லைன், ரோடு போடுறது, பாதாளச் சாக்கடை அமைக்க பள்ளம் தோண்டுறது போன்றவைகளுக்குக் குழி தோண்டும்போது பைப் லைனில் உடைபட்டு கழிவு நீர், குடிநீருடன் கலந்துவரும். அதேமாதிரி மழைக் காலத்தில் தண்ணீர் சற்று கலங்கலாக இருக்கும். எனவே, தண்ணீரின் தெளிவைக் கண்டுபிடிக்க அலாரம் அடிக்கும் கருவியில் சின்ன மாற்றம் செஞ்சேன். பி.யூ.சி. இணைப்பு பைப்பில் கண்ணாடிக்குழாய் பொருத்தியிருக்கேன். இந்தக் கண்ணாடிக் குழாயின் நுனியில் சின்ன துவாரம் இருக்கும். காற்றைத் தள்ளிக்கிட்டுத் தண்ணீர், கண்ணாடிக்குழாயினுள் சென்று துவாரத்தின் வழியாக வெளிவரும்போது தண்ணீரின் தெளிவை நம் கண்ணாலேயே பார்க்கமுடியும். தவிர, தெளிவு இல்லாத கலங்கலான தண்ணீர்வந்தா, அதை நமக்குத் தெரிவிக்கிற விதமாக டேஞ்சர் அலாரம் அடிக்கிறமாதிரி அமைச்சிருக்கேன். அதேபோல தண்ணீர்வரும் நேரத்துக்கு முன்னதாக அலாரம் அடிக்கிறதோட, மொபைலுக்கு 'வாட்டர் கம்மிங்’னு எஸ்.எம்.எஸ். வரும் வசதியையும் உருவாக்கி இருக்கேன். இதனால், வீட்டில் இருப்பவர்கள் வெளியிலோ அல்லது வேலைக்கோ போயிருந்தால் தகவல் தெரிஞ்சுக்க முடியும்
இதுதவிர, வாழைத் தண்டிலிருந்து நூல் எடுத்துக் கைக்குட்டை, துண்டு போன்றவற்றைத் தயாரித்திருப்பவர், அடுத்ததாக வேஷ்டி, சேலை தயாரிக்கும் முயற்சியில் இறங்கி இருக்கிறா
புதிய பதிவுகளை ஈமெயிலில் பெற
விலையில்லா மடிக்கணினிக்கு என்ன விலை கொடுக்கிறோம்
ரூ.60-ல் அற்புத (விபத்து காப்பீடு) பாலிசி
2 ஆண்டுகளில் வளரக்கூடிய மரக்கன்றுகளை 3 மாதத்தில் ம...
TIRUPPUR NEWS: மின்வெட்டு பிரச்னை : அரசின் கவனத்தை...
TIRUPPUR NEWS: :திருப்பூரில் மின் தடையிலும் பாரபட்...
அரசு சாரா நிறுவனங்கள் அமைப்பு மற்றும் பதிவு
‘உங்க வீட்டுக்கு மேல ஐஎஸ்எஸ் பறக்குது’ : எஸ்எம்எஸ்...
''தண்ணி வருது - அலைபேசியில் தகவல்
சூரிய ஒளி மின்சாரம் - சில தகவல்கள்
ஜிமெயில் / ப்ளாக்கர் பாஸ்வேர்டு திருடு போவது எப்பட...
ப்ளாக்கர் பாஸ்வேர்டை திருடுவது சுலபம்
விழிப்புணர்வு இல்லாத "விழி' பதிவு
“ தகவல் அறியும் உரிமைச் சட்டம் ”
ரயில்வேயில் இலவச பயிற்சியுடன் வேலை
செம்மொழி தமிழாய்வு மத்திய நிறுவனத்தில் பணிவாய்ப்பு...
தமிழக அரசின் மழலைக் கல்வி: ஆன்லைனில் குழந்தைகளுக்க...
கூகுள் மற்றும் ஜிமெயிலில் சில புதிய வசதிகள் ஆக்டிவ...
நட்சத்திர படி குழந்தை பெயர்கள்
உலக சர்வாதிகாரி ஹிட்லரையே அடிபணிய வைத்தான் ஒரு தமி...
தட்டச்சு, சுருக்கெழுத்து தேர்வு: இணையதளத்தில் விண்...
பச்சை நிற மை பயன்பாடு குறித்து தெளிவுரை, ஊழியர்களி...
மொத்தமாக எஸ்.எம்.எஸ்., யார் யாருக்கு சலுகை
வாக்காளர் பட்டியலில் பெயர் சேர்த்தல், நீக்கல் நவம்...
தகவல் அறியும் உரிமை சட்டம்
நான் ரசித்தவை, படித்தவை, மற்றவர்க்கு பயனளிப்பவை,செய்திகள் என்பன அடங்கும்.
மற்றும்; கான், வந்தேமாதரம், பிளக்கர் நண்பன். பலே பிரபு,போன்றவரின் பதிவுகளும்.... மற்றவர்க்கு பயனளிக்கும் நோக்கில் இங்கு பதியப்படும்..
தகவல் அறியும் உரிமை சட்டம் (1)
இந்த மாதம் அதிகம் வாசிக்கப்பட்ட பதிவுகள்
நட்சத்திர படி குழந்தை பெயர்கள்
வீட்டு வயரிங் பற்றிய தகவல்
பெரும்பாலும் வீட்டை contract எடுத்து வயரிங் செய்யும் எலெக்ட்ரிசியன்கள் கவனிக்க வேண்டியது. அன்பு நண்பர்களே இதுவரை நீங்கள் வயரிங்க்...
உலக சர்வாதிகாரி ஹிட்லரையே அடிபணிய வைத்தான் ஒரு தமிழன். வரலாற்று உண்மைகள் உலகில் மறைக்கப்பட்டிருப்பது மறுக்க முடியாத தொன்று.
நன்றி ரிலாக்ஸ் ப்ளீஸ் உலக சர்வாதிகாரி ஹிட்லரையே அடிபணிய வைத்தான் ஒரு தமிழன்..... எத்தனையோ வரலாற்று உண்மைகள் உலகில் மறைக்கப்பட்டிரு...
கூகுள் மற்றும் ஜிமெயிலில் சில புதிய வசதிகள் ஆக்டிவேட் செய்வது எப்படி
கூகுள் நிறுவனம் சில வசதிகளை ஜிமெயில் மற்றும் தேடியந்திரத்தில் அறிமுக படுத்த இருக்கிறார்கள். அந்த வசதிகளை முதலில் Gmail Field Trial சேவையில...
ஆதார் அட்டை கை மேல காசு
 மத்திய அரசின் புதிய ரொக்க மான்ய திட்டத்தின்படி இனி இந்தியர்கள் எல்லாருடைய ரேஷன் அட்டைகளையும் குப்பைத் தொட்டியில் எறியவேண்டிய...
பிறப்பு சான்றிதழ் Online பெற
மின்துறை செய்திகள்: ITI உதவி (பயிற்சி) நேர்காணல் தேதி மற்றும் இடம் நேர...
மின்துறை செய்திகள்: ITI உதவி (பயிற்சி) நேர்காணல் தேதி மற்றும் இடம் நேர... : SL.NO CENTRE DOWNLOAD 1. CHENNAI List by Employment E...
இந்தியா – Google செய்திகள்
தமிழ்10.காம் | பிரசுரமானவை | செய்திகள்


புரிந்திரா காதல்

என் மீது அன்பு செய்வதை தவிர
உன்னிடம் நான் எதிர்ப்பார்ப்பதை தவிர
என் சந்தோசம் இவைகளில் இல்லை
காதல் என்றைக்கும் புரியாதாம் அனுபவப்பட்டவர்கள் சொன்னார்கள்.
ஒருவர் எதிர்பார்க்காததை எதிர்பார்க்காத நேரத்தில் கொடுத்து ஆச்சரியப்படுத்துவதை விட, எதிர்பார்ப்பதை சரியான நேரத்தில் செய்வதே சிறப்பானது
அன்பிற்கு முன் அனைத்துமே வெறுமைதான், இதை உணராதவர்கள் இருந்தும் இல்லாதவர்களாய்.....
நீ எதைக்கொடுத்தாலும் எனக்கு திருப்தியில்லை உன் அன்பைத்தவிர ...தோழியின் ஆதங்கத்தை சம்பந்தப்பட்டவர் செவிமடுத்தால் நன்று ...
யோ வாய்ஸ் (யோகா) said…
//காதல் என்றைக்கும் புரியாதாம் அனுபவப்பட்டவர்கள் சொன்னார்கள்.//
காதல் வெறும் இரசாயண தாக்கம் என்றால் கவலைகொள்ள ஒன்றுமே இல்லை.,இலலை அதற்குள் ஏதோ ஒன்று உள்ளது என்கிறது உங்கள் வரிகள்...புரிந்தவன் புரிந்து கொண்டால் அவனுள் புகுந்தவள்(நீங்கள்) பிழைத்து கொள்வீர்கள்
வரிகள் அருமை..ஏக்கங்களாக நீழ்கிறது வாழ்க்கை...
இருப்பில் எனக்கொரு ரோஜாவைக்கூட பரிசளிக்காத நீங்கள் என் பிணத்தை பூக்களால் அலங்கரிக்கலாம் இன்றுவரை எனக்காக ஒரு சொட்டு கண்ணீரைக்கூட சிந்தாத உங்கள் கண்கள் கூட கண்ணீரை சிந்தலாம், சிந்தாமலும் விடலாம்
வாழ்க்கை வகுத்து தந்த மேடு பள்ளங்களை முட்டிமோதி மூச்சுவாங்க கடந்த காலங்களுக்கெல்லாம் முற்றுப்புள்ளி வைத்து முடிவுரை எழுதிவிட்டது விதி நானோ அமைதியாக உறங்கிக்கொண்டிருக்கின்றேன்
என்ன நடக்குமோ என எதிர்காலம் குறித்த அச்சமில்லை இறந்தகாலம் குறித்த நினைவுகளும் இல்லை நிகழ்காலத்தில் நிறுத்தப்பட்டது என் மூச்சு என்றாலும் அதுவும்
கண்ணீரும் கதறலுமாக உங்கள் ஒப்பாரி என் காதுகளில் விலவில்லை
தொல்லை ஒழிந்தது போதும் எனும் சிலரது விமர்சனங்களைக்கூட என் செவி உள்வாங்கப்போவதில்லை - அனைத்துக்கும் மாறாக இருக்கும் போது இல்லாத ஏதோ ஓர் அமைதி சூழ்ந்துகொள்கின்றது
பொருளோ, மனையோ, சொத்தோ சொந்தமில்லை பெற்றோர், உடன்பிறந்தோர், தம்பதிகள், உறவுகள் எதுவும் இல்லை என் குழந்தைகளின் எதிர்காலம் குறித்த கவலையோடு மட்டும்
ஒரு நாள், இரு நாள் என் பிணத்தை வட்டமிட்டிருப்பீர் மூன்றாம் ந…
சில உறவுகள் தானாக ஏற்படுவதும், சிலது நாமாக ஏற்படுத்திக்கொள்வதும் என இரண்டே வகைகளில் அடக்கிவிடலாம். உறவு என்பது தனிப்பட்ட இரு நபர்களுக்கிடையில் அல்லது குறிப்பிட்ட நபர்களுக்கிடையில் ஏற்படுகின்றது. உறவுகள் என ஆயிரம் பேர் இருந்தாலும் அனைவருக்கும் நாம் ஒரே அளவிலான முக்கியத்துவத்தை அளிப்பதில்லை அது ஆளுக்கு ஆள் வேறுபடும். அதாவது அந்த குறிப்பிட்ட இருவருக்கிடையில் உள்ள புரிந்துணர்வு, நம்பகத்தன்மை, தூய்மை, உண்மை அன்பு, முக்கியமாக ஒழுக்கம் போன்ற விடயங்களின் உணர்வுபூர்வமான தன்மையைக்கொண்டு நெருக்கம் பேணப்படுவதோடு அந்த பிணைப்பு வலுபெருகின்றது. இது குடும்பத்துக்குள் மட்டுமல்லாது, வேலைத்தளம், அயலவர், நட்பு, காதல், திருமண உறவு, தகாத உறவு என அத்தனை தரப்பினரையும் உள்ளடக்கி பால் வேறுபாடு, வயது வேறுபாடுகளைக் கடந்து உருவாகின்றது.
என்னதான் எங்களது உறவு அப்படியானது, இப்படியானது என வாய்கிழிய பேசினாலும் சில சமயங்களில் அந்த உறவுகளே பொதுவாக எம் வலிகளுக்கு முக்கியகாரணமாவதோடு சுமையாகவும் மாறிவிடுகின்றது. உண்மையை சொல்லப்போனால் ஒரு மனிதனின் ஒவ்வொரு சுகமும், வலியும், அவனது பலமும், பலவீனமும் கூட அந்த குறிப்பிட்ட நெர…
மீண்டும் தமிழருக்காய் புது தேசம் சமைப்போம் தமிழர் நாம் ஒன்றிணைந்து "ஒருமுறையாவது தமிழன் என்ற உணர்வுகளை நம் இருதயத்தில் இருத்தி தமிழ் வளர்க்க முன் வருவோம்” வாழ்வொன்று வாளேந்தி வாட்டும் நிலை வந்திடினும் மார்புத் தட்டி தமிழனென்று வீரமாய் உரைத்து வீழத்துணிந்து விடு மனிதா - நீ வீழத்துணிந்து விடு
தமிழ் மாநாடும் அழகிகளின் குத்தாட்டமும்
வலையுலகும் எனது நூறாவது பதிவும்
90. செஸ் விளையாட்டின் விதி முறைகள்
89. உலக அஞ்சல் தினம் இன்று
88. தமிழ் சங்கத்தின் உதயம்
83. வலைப்பதிவர்களுக்கு ஓர் ஆதங்க மடல்
82. மற்றுமொரு வலைப்பதிவர் சந்திப்பு


முனியப்பன் பக்கங்கள்: 12/19/09

என்னை ஏன் மீண்டும் சந்தித்தாய்
என்னை ஏன் மீண்டும் சந்தித்தாய்
25 வருடங்களுக்கு முன் ...
சேட்டை செய்யும் வாலிப வயது
வாழப் புறப்பட்டோ ம் தனித்தனியாக
உன் குரல் அலைபேசியில் திடீரென
இன்பமாக இருந்தது அந்த நாள்
மருத்துவம் படிக்க உன் மகனை
சந்தித்தோம் பல காலம் கழித்து
சந்திப்பில் கல்லூரி நாட்கள் நினைவுகள்
ஓடும் வரை ஓடட்டும் என
மூன்று மாதங்கள் தான் உன்னை
முடிவு உன்னை முத்தமிட்டு விட்டது.
அற்புதமான உன் உயிரைப் பறித்து விட்டது.
அன்பு நண்பா அபு முகம்மது
உன் நண்பர்கள் எங்களுக்கும் தான்


மனித உயிர்களை பறிக்கும் Blue Whale Game: பெற்றோர்களே உஷார் - முனைங்

home ஆன்லைன் டீன்ஏஜ்களை பெற்றோர்களே உஷார்
மனித உயிர்களை பறிக்கும் Blue Whale Game: பெற்றோர்களே உஷார்
தேடி வந்த தெய்வம் முற்பகல் 1:07 ஆன்லைன் , டீன்ஏஜ்களை 0 Comments
இன்றைய இளையதலைமுறையினரை ஆட்டிவிக்க வந்துள்ளது ப்ளூவேல்(Blue Whale) கேம்.
இந்த விளையாட்டை, செயலி போல பதிவிறக்கம் செய்து விளையாட முடியாது, ஆன்லைனில் மட்டுமே விளையாட முடியும்.
வித்தியாசம்,த்ரில் என்று சுற்றும் டீன்ஏஜ்களை குறி வைத்து விளையாடப்படும் இந்த விளையாட்டு ரஷ்யாவில் இருந்து தோன்றியதாக சொல்லப்படுகிறது.
இந்த விளையாட்டில் இணையும் விளையாட்டாளருக்கு தொடர்ந்து 50 நாட்கள் Administartor வித்தியாசமான டாஸ்க்குகள் கொடுப்பார். தொடக்கத்தில் அதிகாலையில் பேய் படம் பார்க்க வேண்டும், யாரிடமும் பேசக்கூடாது, பயத்திலிருந்து வெளியே வா என்பது போன்ற டாஸ்க்குள் கொடுக்கப்பட்டு அவற்றை புகைப்படம் எடுத்து பதிவிடச் சொல்வார்களாம்.
பின்னர் கையை கத்தியால் வெட்டு, மேம்பாலத்தில் நுனிப் பகுதிக்குச் செல், நீ தான் ப்ளூ வேல் என்பது போல டினேஷ்களை தனிமைப்படுத்தி அவர்களை கிட்டதட்ட சைக்கோவாக்கி 50வது டாஸ்க்காக தற்கொலைக்கு தூண்டுவார்களாம்.
2015 மற்றும் 2016 காலகட்டத்தில் இந்த விபரீத ஆன்லைன் விளையாட்டால் ரஷ்யாவில் மட்டும் 130 இளம் சிறார்கள் உயிரிழந்துள்ளதாக தகவல்கள் தெரிவிக்கின்றன.
சீனா, பிரேசில், அர்ஜென்டினா என்று உலக நாடுகளைக் கடந்து இந்த விளையாட்டு இந்தியாவிலும் காலெடுத்து வைத்துவிட்டது என்பது மும்பையில் சமீபத்தில் நடந்த சம்பவம் வெளிக்காட்டியுள்ளது.
மும்பையில் 14 வயது சிறுவன் இந்த விளையாட்டின் போது தனது வீட்டின் மாடியிலிருந்து கீழே விழுந்து உயிரிழந்துள்ளான்.
மகாராஷ்டிரா சட்டசபையில் பேசிய முதல்வர் தேவேந்திர பட்னாவிஷ்,"ப்ளூ வேல் கேம் என்பது மிகவும் ஆபத்தான விளையாட்டாக உள்ளது. இதனால் அனைவரும் கவலை அடைந்துள்ளனர். இப்பிரச்னை குறித்து மத்திய அரசுடன் பேசப்பட்டுள்ளது,'' என்று கூறியுள்ளார்.
மேலும், பெற்றோர்களும் இந்த விளையாட்டு குறித்து அதிக எச்சரிக்கை கொள்ள வேண்டும்
Labels: ஆன்லைன், டீன்ஏஜ்களை, பெற்றோர்களே உஷார்
புதிய இடுகை பழைய இடுகைகள் முகப்பு
போயஸ் கார்டனில் இருந்து செய்த கொடூரங்கள்
மாண்டே போனார் ஊடக உலகில் -அதிரும் ரிப்போர்ட்
தந்தி டிவியின் தலைமை செய்தி ஆசிரியராக இருந்து வந்த ரங்கராஜ் பாண்டேவை வேலையை ராஜினாமா செய்யுமாறு தந்தி டிவி நிர்வாகம் கேட்டுக் கொண்டுள்ளது...
கள்ள சாமி நித்தியானந்தா முன் கை கட்டி நிற்க்கும் ரஜனி: இது தான் ஆண்மீக அரசியலா
நடிகரும் சூப்பர் ஸ்டார் பட்டத்தை தற்போது இழந்து வருபவருமான, ரஜனிகாந். அரசியலுக்கு தான் வருவதாக அறிவித்தார். ஆனால் கட்சி பேர் என்ன
திருமுருகன் காந்தியின் உண்மை முகம் அம்பலம்
திருமுருகன் காந்தியின் உண்மை முகம் அம்பலம் தமிழ் பற்று உடைய தமிழர்கள் தமிழ் தேசியம் பக்கம் பேசட்டும்
மக்கள் பிரச்சினைக்காக தேர்தலில் குதிக்கிறேன்: டுபுக்கு விஷால் பரபரப்பு பேட்டி
டுபுக்கு விஷால் பரபரப்பு பேட்டி மக்கள் பிரச்சினைக்காக ஆர்.கே.நகர் இடைத்தேர்தலில் குதிக்கிறேன் என்று நடிகர் சங்க செயலாளரும், தயாரிப்பாளர் ...
கூட்டமைப்பு சர்வதேச தலையீட்டை கோரியிருப்பது பம்மாத...
கூட்டமைப்பு சர்வதேச தலையீட்டை கோரியிருப்பது பம்மாத...
தமிழர்களுக்கெதிரான கலாசாரப் பேரழிவை அரசாங்கம் திட்...
தமிழர்களுக்கெதிரான கலாசாரப் பேரழிவை அரசாங்கம் திட்...
மனித உயிர்களை பறிக்கும் Blue Whale Game: பெற்றோர்க...
வாட்ஸ்ஆப் மூலம் வரும் பிரச்சனைகளிற்கு தீர்வு
வாட்ஸ்ஆப் மூலம் வரும் பிரச்சனைகளிற்கு தீர்வு
மனித உயிர்களை பறிக்கும் Blue Whale Game: பெற்றோர்க...
மனித இனமே பூண்டோடு அழிந்து விடும் எனவும் எச்சரிக்க...
மனித இனமே பூண்டோடு அழிந்து விடும் எனவும் எச்சரிக்க...